Taunting menjadi salah satu perkara yang normal di dalam arena e-sukan Mobile Legends.
Selepas tamatnya perlawanan di antara pasukan Echo dan juga Omega Esports di Liga Profesional Mobile Legends (MPL) Filipina musim ke-9 semalam.
Kelra dari Omega Esports  dilihat melakukan taunting ke arah pasukan Echo.
Dia membuat mimik muka mengesat air mata selepas pasukan Echo tewas 3-0 tanpa balas semalam.
Perkara itu dijelaskan oleh Kelra semasa sesi temu ramah semalam, dia menujukan ejekan itu ke arah Yawi yang pernah melakukan trash talk kepadanya.
“Semua ini saya tujukan khas untuk Yawi kerana di musim liga dia selalu melakukan trash talk kepada saya. Perbuatan itu termasuk di RG (ranked game) ketika saya melawan mereka,” ujarnya.
“Perbuatan ini dilakukan kerana kemarahan saya sudah maksimum. Saya belum boleh mengalahkan mereka lagi sebelum ini” akhirinya.
Sumber: ONE Esports


MPL PH S9 penuh dengan kejutan, juara back to back musim ketujuh dan kelapan iaitu Blacklist International gagal menduduki tempat pertama.
Manakala, pasukan yang dipenuhi bintang MLBB dari Filipina iaitu Echo masih mengekalkan momentum mereka untuk mendahului pasukan yang lain.

View this post on Instagram

A post shared by MPL Philippines (@mpl.ph)

Selain itu, Bren Esports yang juga pernah menjadi juara Kejohanan Dunia M2 seperti hilang sinarnya dan mereka gagal untuk menunjukkan prestasi yang cemerlang seperti sebelum ini.

View this post on Instagram

A post shared by MPL Philippines (@mpl.ph)

KarlTzy masih mengekalkan kedudukannya di tempat pertama dari segi mata pembunuhan dan Kairi dari ONIC PH di tempat kedua.
Seperti kita sedia maklum, KarlTzy adalah bintang yang sangat bersinar ketika Kejohanan Dunia M2 bersama Bren Esports dengan aksi lincah Lancelot miliknya.
Bren Esports sudah kehilangan bintang yang mampu membawa mereka menjadi juara satu ketika dahulu, adakah kita akan melihat mereka bangkit semula di minggu keempat ini? Kita bakal saksikan.
Sumber: MPL PH


Liga Profesional Mobile Legends (MPL) Filipina melarang keras tindakan individu menjual tiket playoff dengan harga yang tinggi kepada para peminat yang tidak sempat membeli tiket.

View this post on Instagram

A post shared by MPL Philippines (@mpl.ph)

Pengumuman itu dibuat melalui hantaran di akaun rasmi Instagram mereka. Mereka akan mengambil langkah di mana setiap pembeli tiket melebihi 5 keping akan dikenakan tindakan.
“Individu yang melakukan scalping dilarang keras di dalam playoff MPL PH S10. Pihak organisasi akan memantau individu yang membuat pembelian melebihi 5 tiket di dalam satu transaksi akaun.
“Tindakan tegas akan diambil kepada individu yang melanggar peraturan ini.” tulis mereka di dalam hantaran itu.
Namun begitu, ramai di antara peminat yang meminta MPL PH berpindah ke lokasi yang boleh memuatkan lebih ramai orang bagi menampung lebih ramai penonton.
Bagi peminat Malaysia pula, MPL MY akan mengadakan saingan playoff di tempat yang lebih terbuka di dalam Quill City Mall dan kemasukan adalah percuma.


Liga Profesional Mobile Legends (MPL) PH menyaksikan ramai pemain-pemain yang mempunyai kemahiran mekanikal yang tinggi seperti Karltzy, Kairi, OhMyV33nus dan juga Oheb.
Pemain-pemain ini menggegarkan pentas dunia Kejohanan Dunia M3 sebelum ini. Mereka menewaskan pasukan dari Indonesia untuk membuktikan mereka adalah pencabar yang paling hebat ketika itu.

View this post on Instagram

A post shared by MPL Philippines (@mpl.ph)

Kini, MPL PH musim kesembilan akan dimulakan sekali lagi pada 18 Februari ini untuk menentukan pasukan manakah yang layak bergelar juara.
Terdahulu, pasukan Blacklist International berjaya muncul juara musim kelapan dan menjadi pasukan yang memegang gelaran back to back champion.
Adakah musim kesembilan ini kita bakal menyaksikan pasukan-pasukan seperti Bren Esports meningkatkan kembali momentum mereka yang hilang sebelum ini? Kita bakal saksikan.
Foto: MPL PH


MPL PH mengumumkan bahawa pasukan Nexplay EVOS tewas di dalam perlawanan menentang ECHO baru-baru ini.
Pengumuman itu dibuat berdasarkan kesalahan pasukan Nexplay yang tidak menghadirkan diri tepat pada waktunya.

View this post on Instagram

A post shared by MPL Philippines (@mpl.ph)

Di dalam klausa peraturan 7.3.4.2.8 MPL PH musim ke-9, setiap pasukan harus bersedia sejam sebelum perlawanan dan memasuki permainan 15 minit sebelum bermula perlawanan.
Pada jam 8 malam semalam, pasukan Nexplay tidak muncul sehingga pada pukul 8.33 malam. Ini menyebabkan ECHO akan mendapat kemenangan secara percuma!
Sumber: MPL PH


Berakhirnya Januari maksudnya berakhirlah waktu rehat untuk para peminat Liga Profesional Mobile Legends  (MPL) Malaysia dan Singapura.
Bermula pada hari Jumaat ini iaitu 7 Februari sehingga 9 Februari 2020, pusingan kelayakan MPL MY/SG Musim Kelima untuk Malaysia akan berlangsung secara dalam talian.
Dua pasukan terbaik daripada pusingan kelayakan tersebut akan maju ke musim liga. Mereka akan disertai oleh tiga pasukan terbaik dari pusingan kelayakan Singapura.
Lima pasukan ini akan bertembung dengan lima pasukan terbaik dari musim sebelumnya di musim liga. Antara pasukan yang sah masuk secara jemputan terus ialah juara dan naib juara musim keempat iaitu EVOS Esports SG dan Todak.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April 2020 ini.
Kejohanan ini mengumpulkan hadiah terkumpul RM410,000.
Anda boleh tonton penstriman langsung pusing kelayakan MPL Malaysia Musim Kelima di laman rasmi Facebook Mobile Legends: Bang Bang.
Ikuti kami di Facebook dan Instagram.
Saksikan kami di YouTube.


“Perubahan diri tu banyak, saya belajar banyak perkara dari pasukan luar (Singapura) dan pasukan yang pernah menyertai MPL sebelum ini.
“Saya bersyukur dan berbangga dengan apa yang ada sekarang,” kata Shahril Anuar Abdul Rashid ataupun lebih dikenali sebagai Nenas yang mana pasukannya, Todak berjaya meraih naib juara di Liga Profesional Mobile Legends (MPL) Malaysia dan Singapura musim keempat berlangsung di KL Live, Kuala Lumpur, semalam.
Nenas (berdiri kiri) bersama pasukan Todak. Foto: Mohd Syazlan
Dia yang mempunyai pengalaman selama tiga kali menyertai MPL MY/SG berkata, setiap musim membawa perubahan baru pada dirinya sebagai seorang pemain kompetitif.
“Ketika pertama kali sertai MPL musim pertama, saya memang kurang fokus dan di musim kedua pula kurang perform dan diletakkan sebagai pemain simpanan untuk skuad Geek Fam Mystic.
“Untuk musim ketiga pula, saya tak masuk sebab tengah fokus untuk perbaiki prestasi dalam permainan. Bagi musim keempat ini, Ashi dan Hangus memanggil saya untuk sertai Todak dan kami tubuhkan skuad ini sebelum kelayakan MPL lagi,” katanya ketika dihubungi MyGameOn.
Shahril berkata, sepanjang bersama skuad itu, dia turut memenangi kejohanan ternama seperti Mobile Legends Diamond Challenge Series (MDC), MGC dan Star Supa Comic E-Sports Arena.
“Alhamdulillah banyak perubahan yang kami lakukan dari musim lepas sampailah sekarang. Dari segi latihan dan meta, jelas saya rasa prestasi kami makin baik dari musim-musim lepas,” katanya.
Sementara itu, pengurus Todak, Mohd Syazlan Mohd Rosdi atau Ashi berkata, mereka akan gandakan persiapan yang telah dilakukan sebelum ini bagi menghadapi kejohanan dunia Mobile Legends, M1.

“Kami akan gandakan apa yang telah dilakukan di MPL termasuk persiapan dari segi mental dan fizikal.
“Pentas MPL sendiri dah banyak mengajar mereka tentang arena e-sukan sebenar dan saya yakin mereka akan lebih bersedia menghadapi M1,” katanya.
Dalam kejohanan MPL itu, Todak meraih gelaran naib juara dan membawa pulang wang tunai RM50,000.
Todak diwaikili oleh Nenas, Muhammad Rifhan Mohd Rizal (Hangus), Mohamad Aiman Idris (Xray), Muhammad Rizwan Abdullah (Eone), Muhammad Qayum Faez Abdullah (Lychee), Muhammad Danial Mohd Fuad (Ciku) dan Zikry Shamsuddin (Moon).


Prediksi pengulas bagi playoffs Liga Profesional Mobile Legends: Bang Bang Malaysia dan Singapura (MPL MY/SG) Musim Kelima tidaklah begitu mengejutkan memandangkan prestasi pasukan-pasukan di ranking musim liga nyata mempengaruhi keputusan ini.
Dalam satu posting di Facebook oleh eGG Network, rata-rata pengulas memilih Resurgence sebagai juara kali ini, diikuti dengan Geek Fam di tempat kedua.

Menurut ranking, Resurgence hanya mencatatkan kekalahan dalam satu set, begitu juga dengan Geek Fam. Kedua pasukan ini mendominasi lima minggu musim liga dengan rekod cemerlang dan percubaan pelbagai strategi berbeza.

Seperti yang dilihat, hanya Ikuto yang memilih Geek Fam sebagai juara dan yang lainnya memihak kepada Resurgence.

Dua pemain profesional, AzuraX dari Siren Clan juga memilih Resurgence tapi Kolia dari Notorious Villains memilih Team Bosskurr sebagai juara. Tidak mengejutkan kerana Team Bosskurr menunjukkan prestasi yang mantap pada akhir-akhir musim liga.
Playoffs bagi MPL MY/SG Musim Kelima akan bermula esok yang mana lapan pasukan akan berentap untuk merebut hadiah wang terkumpul RM221,500.
Hanya dua pasukan Singapura layak ke playoffs iatu Resurgence dan EVOS SG manakala NV dan Siren Clan gagal mara.
Bracket kejohanan. Orange Esports akan memulakan perlawanan pembukaan ke atas Axis pada jam 2 petang.
Ikuti kami di Facebook, Twitter dan Instagram.
Saksikan kami di YouTube.


Pasukan Mobile Legends Malaysia, Reborn atau sebelum ini dikenali sebagai Orange Esports Reborn meluahkan rasa kecewa kerana tidak menerima jemputan terus ke Liga Profesional permainan mudah alih tersebut (MPL MY/SG) bagi Musim Keenam.
Mereka diwakili oleh Mal, Eren, Silo, Mom, Grengo dan Cakbu.
Dalam satu posting dimuat naik di Facebook, mereka rasa terkilan malah mempersoalkan keputusan penganjur dengan peraturan baru.
“Untuk jemputan terus MPL MY/SG musim keenam, Moonton telah menambah peraturan baru iaitu jemputan melalui organisasi dan tidak lagi kepada pasukan.
“Organisasi pula boleh menghantar dan menukar kesemua pemain baru,” tulis kenyataan itu.
Reborn juga mengatakan Orange hanya penaja kepada Reborn dan tidak memiliki pasukan tersebut. Seterusnya, mereka mengatakan ada satu syarat yang tidak adil pada kontrak, menyebabkan mereka buat keputusan untuk tidak menandatangani langsung kontrak diberikan.
Sambungan penuh boleh dibaca di SINI.
Sementara itu, Orange Esports ketika dihubungi berkata, mereka akan menunggu keputusan bersama Moonton bagi mengeluarkan kenyataan berhubung perkara ini.
Foto: Orange Esports


Minggu pertama musim liga bagi Liga Profesional Mobile Legends: Bang Bang (MPL) Malaysia dan Singapura Musim Kelima sudah pun bermula pada 29 dan 1 Mac yang lalu.
10 pasukan terbaik Mobile Legends di kedua negara ini berentap mempamerkan persembahan mantap mereka. Saksikan recap pertarungan mereka di bawah:

Kemunculan pertama yang kurang menyengat
Keputusan perlawanan hari pertama, minggu pertama.
Siren Clan 0-2 Resurgence
Pasukan Singapura yang layak menerusi pusingan kelayakan ini nampaknya bergelut untuk mencari rentak pada minggu pertama. Mungkin kerana terdiri daripada pemain muda dan kurang berpengalaman, mereka terasa gugup ketika melawan Resurgence.
Dalam kedua-dua perlawanan, Resurgence tidak mempunyai menara pertahanan yang tumbang pada game pertama dan tiada kematian dalam game kedua!
Siren Clan 0-2 Axis Esports
Mereka terus bergelut pada hari kedua, cubaan untuk menewaskan pasukan Axis (biarpun sengit pada perlawanan pertama) namun mereka tetap tidak berjaya untuk menang walaupun satu perlawanan.
Orange Esports Reborn 2-1 Axis Esports
Bekas pemain Saiyan Reborn ini kembali di bawah jenama baru, diketuai oleh veteran Silo yang pernah menjuarai MPL MY/SG Musim Kedua. Mereka berjaya skor perlawanan pertama menentang pasukan lama Silo, Axis.
Orange tewas perlawanan kedua apabila Axis kembali bangkit tapi pada perlawanan ketiga, Orange mempamerkan prestasi baik sekali gus memberi kejutan kepada Axis yang selalu tewas dalam teamfight.
Team SMG 2-1 Orange Esports Reborn
Walaupun Orange menyinar pada perlawanan hari pertama, mereka berdepan kesukaran berentap dengan bekas pemain Xpax X-Assins, Team SMG. Orange hanya berjaya menang satu game tapi SMG mempunyai rentak perlawanan cukup baik dengan Smooth yang bermain sebagai marksman.

Keputusan yang tidak dijangka
Keputusan perlawanan hari kedua, minggu pertama.
EVOS SG 2-0 Todak
Todak membuat keputusan untuk menarik diri dari Bosskurr Cup berikutan ingin fokus pada MPL kali ini.
Namun, mereka berdepan kejutan apabila tewas 0-2 dengan musuh El Clasico, EVOS SG. Walaupun berjaya mendapat tempat ketiga di pentas dunia M1, mereka seolah gagal mencari rentak apabila kehilangan jurulatih berkaliber, Hangus yang kini bersama Bosskurr.
Todak juga masih menggunakan strategi MPL musim lalu dan gagal untuk hadir dengan meta baru.
Pada perlawanan pertama, mereka tewas hanya dalam masa lapan minit.
Todak 1-2 Notorious Villains
Seolah pasukan Malaysia ini memang mengalami kesukaran berdepan Singapura. Dalam perlawanan ke atas Notorious Villains (NV), mereka tewas perlawanan kedua. Ciku kemudian comeback dengan Cecilion pada perlawanan kedua, memberikan damage berterusan kepada lineup EVOS.
Tapi perlawanan ketiga berlaku banyak kesilapan dan membuatkan skor akhir menjadi 1-2. Tapi ini hanya minggu pertama, mereka berbaki lima minggu lagi untuk menyinar.
Geek Fam 2-1 Team Bosskurr
Meskipun kehilangan pemain tank dan kapten mereka, 2ez4jepv, itu tidak melemahkan semangat juara musim ketiga, Geek Fam sebaliknya memberikan mereka kekuatan untuk menghadapi MPL. Mereka berjaya menewaskan Bosskurr 2-1.
Sejak menggantikan Rumpel dengan Ozoraveki, mereka terus bertukar rentak dan menunjukkan gaya permainan lebih agresif. Tapi secara keseluruhannya, Bosskurr menunjukkan gameplay lebih matang dengan lineup baru dan penyertaan Leixia mengubah landskap permainan dengan ketara.
EVOS SG 0-2 Geek Fam
Digelar sebagai Singapore slayer, mereka berhasil untuk mengalahkan juara musim keempat, EVOS SG. Walaupun mempunyai pemain berbakat, Pokemon, EVOS tidak berjaya membaca rentak permainan Geek Fam yang agresif.
Geek Fam juga bergantung kepada Feekz dengan hero marksman dan assassin malah memberikan Dominus hero kegemarannya, iaitu Gusion. Xorn yang bijak mengawal peta juga berjaya menyumbangkan kemenangan kepada Geek.

Nantikan minggu kedua Musim Liga MPL-MY/SG yang berlangsung pada 7 dan 8 Mac.
Ikuti kami di Facebook dan Instagram.
Saksikan kami di YouTube.


Dua pasukan Mobile Legends negara, Red Bella Ciao dan Team SMG layak ke musim liga MPL Malaysia dan Singapura (MPL MY/SG) Musim Keenam selepas meraih mata 2-0 dalam kedua-dua set perlawanan sebentar tadi.
Bella menentang pasukan Icon dan berjaya raih 2-0 manakala Team SMG menundukkan Ezzy MY dengan skor yang sama.
Sementara itu, Moonton baru saja umum pasukan jemputan terus iaitu Geek Fam, Resurgence, Team Bosskurr, Todak, Orange Esports dan EVOS SG.
Bagi kelayakan pasukan Singapura, Forsaken dan Divinity Esports layak ke musim liga.

Foto: Mobile Legends Bang Bang


Pasukan tempat ketiga pada musim lalu, Red Reborn meneruskan rentak cemerlang mereka pada hari pertama dengan menewaskan skuad Singapura, Divinity dengan kemenangan 2-0.

Pada minggu pertama,  hari ketiga MPL MY/SG Musim Keenam sebentar tadi, Red Reborn mengalami kesukaran pada game pertama.
Pemilihan draft Divinity yang memfokuskan pada Angela dan Chang’e sememangnya membuatkan Reborn tersentak. Mereka tewas banyak kali dalam teamfight kerana corak permainan Divinity yang lebih agresif. Namun, kesilapan demi kesilapan pada minit akhir membuatkan Mal sebagai Harith mendapat power spike.
Mal juga mendapat MVP pada perlawanan pertama dengan 4,253 catatan damage setiap minit.

Bagi statistik lain, Mal juga mengenakan damage tinggi, sebanyak 71,958 tapi Adammir dari Divinity pula meraih 86,362 mata.

Pada perlawanan kedua, Divinity cuba menggunakan meta Diggie dan banyak mage tapi ia tak berjaya dan Eren dengan Esmeralda berjaya meraih lebih lapan kills berbalas kosong kematian.
MPL MY/SG Musim Keenam mengumpulkan 10 pasukan Singapura dan Malaysia bertanding selama enam minggu.
Mereka merebut hadiah wang tunai terkumpul RM417,250.


Musim liga MPL MY/SG Musim Keenam bermula dengan sengit apabila pasukan di tempat ketiga musim lepas, Red Reborn (dahulunya Orange Esports) berjaya menundukkan naib juara, Geek Fam dalam perlawanan pembukaan hari ini dengan skor akhir 2-1.
Red Reborn yang dianggotai oleh Eren, Silo, Mal, Cakbu, Mom dan Grengo membuat drafting yang agak menonjol pada perlawanan pertama dengan pemilihan Hilda dan Khaleed. Kelebihan kedua-dua fighter ini mampu untuk ke backline dengan mudah tanpa berbalas kecederaan.
Di perlawanan kedua, Geek Fam bangkit kembali dengan penggunaan Luo Yi yang walaupun sudah kena nerf tapi masih memberi impak besar dalam perlawanan. Penggunaan Yi Sun Shin pula sememangnya tepat kerana Feekz adalah pemain yang berkaliber menggunakan marksman.
Pada game ketiga, Mal yang menggunakan Wan-Wan berjaya menggunakan ulti berulang kali lalu membuatkan mereka mendapat Lord dan berjaya tamatkan perlawnana.
MPL MY/SG Musim Keenam mengumpulkan 10 pasukan Singapura dan Malaysia bertanding selama enam minggu.
Mereka merebut hadiah wang tunai terkumpul RM417,250.


“Pasukan Todak akan mengambil kira semua aspek apabila menghadapi Team SMG dan Divinity pada minggu akhir musim liga ini,” itu kata pengurus Todak, Mohd Syazlan Mohd Rosdi atau Ashi ketika ditanya persiapan di minggu akhir musim liga MPL MY/SG Musim Keenam.
“Kami akan cuba untuk mendapatkan cara permainan lebih kemas bagi menyesuaikan diri dengan patch baru ini,” tambah Ashi.
Walaupun selesa dengan rekod 7-0 (tiada kekalahan selama lima minggu musim liga), menurut Ashi, ia bukanlah menjamin apa-apa terutamanya ketika playoff nanti.
“Ia hanyalah pencapaian sementara dan pemain semua diingatkan untuk sentiasa bersedia dan meneliti corak permainan pasukan-pasukan lain.
“Kami perlu mencorakkan lagi gaya permainan sesuai dengan keselesaan pasukan,” kata Ashi.
Ditanya apa persiapan menjelang playoff tak lama lagi, Todak ingin fokus kepada pelbagai pasukan kerana semuanya bakal menjadi saingan sengit.
“Akan tetapi, secara peribadinya, saya rasakan Resurgence akan menjadi saingan paling sengit untuk kesemua peserta di playoff,” katanya.
Setakat minggu kelima, pasukan Todak memenangi kesemua set perlawanan. Satu perlawanan yang agak sengit buat mereka pada minggu lepas apabila menang 2-1 ke atas Resurgence.

Seperti yang disaksikan di atas, Todak mula raih ranking pertama bermula minggu ketiga manakala Resurgence memanjat anak tangga dan kini di tempat kedua.
Bagi pasukan popular, Team Bosskurr menghadapi kesukaran sepanjang musim liga. Selepas kemenangan ke atas Geek Fam, mereka kembali ke tempat kelapan namun kini berada di kedudukan kedua terakhir.
Ikuti kami di Facebook, Twitter dan Instagram. Saksikan kami di YouTube.


Pasukan Mobile Legends Malaysia, Orange Louvre Esports berjaya meneruskan kemaraan mereka ke lower bracket final MPL MYSG Musim Keenam selepas menewaskan juara musim lalu, Resurgence dengan skor 2-1.
OLE dianggotai oleh Aim, Kuja, Nothing2say, Jiji, D’ace dan Hyhy.
Mereka akan bertembung dengan pasukan EVOS SG esok di lower bracket final.
Pemenang pusingan tersebut akan berlawan di Grand Final bertemu Todak.

View this post on Instagram

Bila gabungan dua mage menjadi.. @aim.abas dan @ewanhyhy mengganas! @orangeesportsteams berjaya mara ke lower bracket final esok bertembung dengan @evos.sgmy 🎥: @mpl.mysg.official #MPL #MPLMYSG #MPLMYSGS6 #MobileLegends #MLBBEsports #AllorNothing #MyGameOn
A post shared by  MyGameOn (@mygameondotmy) on Oct 24, 2020 at 8:10am PDT


Dua pasukan Singapura, Resurgence dan EVOS SG hari ini menunjukkan taring mereka ke atas pasukan Malaysia dengan kemenangan bersih 2-0 ke atas lawan masing-masing.
Hari ini EVOS SG berjaya skor 2-0 ke atas Axis Esports manakala RSG pula 2-0 ke atas Team SMG sebentar tadi.
Buat masa ini, Resurgence sudah melompat beberapa anak tangga, mengambil tempat kedua dengan sembilan mata perbezaan perlawanan. Mereka hanya di belakang Geek Fam dengan satu kekurangan perlawanan.
EVOS SG pula turun anak tangga (sebelum ini tempat kedua). Tiga pasukan ini dilihat paling konsisten sepanjang musim liga.

MPL MY/SG musim kelima mengumpulkan enam pasukan negara dan empat pasukan Kota Singa berentap dalam baki musim liga yang bermula pada 10 April hingga Ahad dan pada minggu depan dari Khamis hingga Ahad.
Pasukan dipilih ke playoffs mengikut ranking yang mana hanya lapan teratas akan dipilih untuk bertanding pada tarikh yang akan diumumkan kemudian.
Kejohanan ini mengumpulkan hadiah terkumpul RM410,000.

Ini adalah jadual terkini minggu keempat dan minggu terakhir musim liga.

Jadual perlawanan pada minggu keempat.

Jadual perlawanan minggu kelima.
Anda boleh menonton penstriman langsung di Youtube ataupun Facebook Mobile Legends Malaysia.


Pemain profesional Mobile Legends negara, Muhammad Arif Abdul Halim atau Rippo kini tiba di Jakarta, Indonesia dan bersedia menghadapi Liga Profesional Mobile Legends: Bang Bang (MPL Indonesia) Musim Keenam yang sudah memasuki minggu keempat.

Rippo has Arrived!
RIPPO HAS ARRIVED!! Setelah menunggu lama karena adanya covid, akhirnya @btr_rippoo siap mengguncangkan panggung MPL Season 6 bersama roster Bigetron Alpha lainnya. Bigetroopers, siap saksikan Rippo minggu ini?.#bagus #gopay #redbullgold #xiaomi
Posted by Bigetron Esports on Wednesday, September 9, 2020

Dalam satu posting di Facebook, Bigetron Esports memuat naik satu video meraikan ketibaan Rippo ke gaming house.
Sebelum ini, Rippo dijadualkan untuk bermain di MPL Indonesia bagi musim liga yang berlangsung tapi terpaksa menahan hasrat itu kerana Visa tak dapat disiapkan dalam masa terdekat selain pandemik yang melambatkan proses itu.
Oleh itu, Bigetron Alpha mencari pemain ganti kerana ketiadaannya. Kini, mereka sudah bersedia untuk bertanding dengan adanya Rippo yang akan bermain sebagai offlaner.
Artikel berkaitan: Saya hanya menunggu Visa untuk ke Indonesia

Setakat minggu keempat musim liga, Bigetron Alpha kini di kedudukan kedua dengan mata agregat +5 dan Onic masih di tangga pertama dengan lima kemenangan set, satu tewas.
Saksikan debaran MPL Indonesia minggu kelima bermula hari Jumaat ini.
Ikuti kami di Facebook, Twitter dan Instagram. Saksikan kami di YouTube.


Pengasas Red Esports, Anne Raihan berkongsi berita gembira menjelang pusingan kelayakan Liga Profesional Mobile Legends: Bang Bang (MPL) MY/SG Musim Kelima pada 7 Februari ini.
Bagi melengkapkan roster Red Esports, Bob dari ICON kini menyertai Red Phoenix, skuad utama organisasi e-sukan tersebut.
“Skuad utama, Red Phoenix akan menyertai kelayakan MPL dan kami perlukan gabungan pemain yang berpengalaman dan baru. Sebenarnya agak last minute juga sebab kami pun baru saja menukar roster,” kata Anne kepada MyGameOn.
Bob (tengah) bersama ahli pasukan ICON
Menurut Anne, ini adalah lineup penuh Red Phoenix:

Mohamad Azri Abdul Rahman (Heri)
Ahmad Irsyad Ahmad Azuarrul Saini (Syad)
Hazim bin Zailani (Dragon)
Kelvin Jihan (Sumo)
Muhammad Farid Abdullah (Bob)
Muhamad Zafry Farhan Mohd Fadzi (Brook)

Ketika ditanya apa matlamatnya dengan Red Esports, Anne ingin bantu mengubah landskap e-sukan menjadi lebih meriah dan agresif seperti di Indonesia.
Anne juga mengatakan persiapan sudah di fasa akhir kerana mereka mempunyai perancangan dua minggu lebih awal.
“Selepas kem latihan #NoPlanB tamat beberapa minggu lepas, skuad ini (Red Phoenix) sudah mula berlatih.
“Mereka banyak scrim (berlatih) dengan pasukan luar (Asia Tenggara) jadi saya yakin mereka sudah bersedia,” kata Anne.
Ikuti kami di Facebook dan Instagram.
Saksikan kami di YouTube.


Organisasi e-sukan Singapura, RSG mengumumkan barisan pemain untuk Liga Profesional Mobile Legends: Bang Bang Singapura (MPL SG) musim pertama.
Mereka nampaknya mengekalkan lineup yang sama ketika MPL MYSG terdahulu iaitu Fossa, Jason, Sana, Ly4ly4ly4, Sync dan penambahan baru, Diablo.

Sementara itu, di ruangan komen, RSG ada menyatakan Kayzeepi kini menjadi jurulatih kerana seorang pengguna Instagram menanyakan di mana pemain tersebut.
MPL SG musim pertama akan bermula pada Jumaat ini.


Bagi minggu pertama Liga Professional Mobile Legends MY/SG (MPL) Musim Keempat, Axis Esports, EVOS (Singapura) dan Todak terus mendominasi dengan memenangi kedua-dua set perlawanan dimainkan pada Sabtu dan Ahad lepas.
Dalam format terbaik daripada tiga (BO3), mereka berjaya memenangi keempat-empat perlawanan dengan skor 2-0 bagi setiap set.

Sementara itu, pasukan Malaysia lain iaitu Xpax X-Assins dan Shopee Bosskurr masing-masing memenangi satu set perlawanan tapi Bosskurr tewas 3 perlawanan dan hanya menang dua.
Bagi skuad Singapura, Louvre Esports dan Notorious Villains pula, nasib tidak menyebelahi apabila tewas satu-satunya set dimainkan pada minggu tersebut. Mereka akan berlawan untuk dua set pada hujung minggu ini. Begitu juga dengan Sabah Top Player yang harus menebus kekalahan hujung minggu ini.
Geek Fam dan Resurgence pula harus mencari rentak mereka kembali apabila tewas kedua-dua set dan mereka hanya mempunyai satu set perlawanan saja hujung minggu ini.

Liga ini menawarkan hadiah wang tunai terkumpul RM414,000.
RM203,000 pula diberikan sebagai subsidi mingguan, bonus kemenangan dan anugerah prestasi bagi mereka yang layak ke musim liga. RM211,000 baki prizepool pula akan dapat direbut di playoffs nanti dijangka bermula pada Oktober 2019.
—
Saksikan juga MPL MY/SG setiap Sabtu dan Ahad bermula jam 7 malam di TV9!

Artikel berkaitan: MPL akan ditayangkan di TV9
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.
Foto diambil dari Facebook Mobile Legends: Bang Bang dan laman web rasmi MPL


Persoalan mengapa Muhammad Arif Abdul Halim atau Rippo yang tidak bermain untuk Bigetron Alpha pada minggu pertama Liga Profesional Mobile Legends: Bang Bang (MPL Indonesia) musim keenam akhirnya terjawab.
Kata pemain negara ini, dia masih menunggu Visa untuk ke Indonesia yang dijangka siap pada bulan ini.
“Ikutkan pada awalnya memang dah main sebab dalam lineup pertama tapi Visa tak sempat disiapkan jadi pemain lain ganti.
“Insya-Allah status Visa tersebut dapat diketahui dalam masa terdekat,” katanya.
Menurutnya, perjalanannya setakat ini bersama pasukan Bigetron Alpha banyak mengajar perkara baru.
“Dari segi komunikasi dan mekanisme permainan jadi lebih baik.
“Kalau saya ada dekat sana nanti, lebih senang untuk berkomunikasi antara satu sama lain. Biasanya tak ada masalah berbeza bahasa kerana saya boleh faham sedikit Bahasa Indonesia.
“Mereka menggunakan istilah-istilah yang pada mulanya saya tak faham tapi selepas lama main bersama, saya sudah terbiasa,” katanya.
MPL Indonesia sudah memulakan musim liganya pada minggu lalu (14 Ogos). Sebanyak lapan pasukan bertarung merebut hadiah terkumpul RM1.2 juta.
Setakat ini, Bigetron Alpha berada di kedudukan ketiga dengan satu set kemenangan dan satu kekalahan.

Juara Mobile Legends Professional League Invitational (MPLI), RRQ pula masih meneruskan rentak cemerlang mereka dengan kemenangan dua set setakat ini dengan point agregat +4.
Perlawanan musim liga MPL Indonesia boleh disaksikan di Youtube rasmi mereka ataupun Facebook.
Ikuti kami di Facebook, Twitter dan Instagram. Saksikan kami di YouTube.


“Saya masih belum membuat keputusan,” itu kata ringkas Ajwad Mohd Yusof atau Kuja ketika ditanya hala tujunya selepas MPL MYSG Musim Keenam.
Beliau juga masih pertimbangkan jika akan terus bermain untuk pasukannya.
Pemain dan kapten Orange Louvre Esports itu sebelum ini raih tempat ketiga dan mereka tewas di tangan EVOS SG.
“Perasaan saya semestinya gembira kerana apa yang saya sasarkan untuk skuad ini telah pun tercapai walaupun kami punya masalah keserasian pada awal musim liga.
“Isu itu kemudiannya dapat dikawal setelah masuk pertengahan musim liga,” katanya.
Kuja bagaimanapun mengakui yang haal tujunya selepas ini bergantung kepada peredaran masa dan tawaran diberikan.
“Walaubagaimanapun, saya masih ingin berada dalam industri ini (e-sukan).
“Tak kiralah jawatan apa pun yang akan disandang. Pemain, jurulatih, penganalisa dan lain-lain. Saya akan berikan yang terbaik,” katanya.
Kuja adalah pemain veteran Mobile Legends yang sudah menyertai hampir setiap musim MPL MYSG. Beliau sebelum ini pernah bermain untuk Mystic Burden dan jugak Geek Mystic.


Musim liga MPL MYSG Musim Keenam baru saja berakhir sebentar tadi dan pemenang-pemenang sudah pun ditemukan selepas enam minggu mereka bertarung.
Pahit getir, cabaran yang dihadapi pasukan ini menunjukkan bagaimana prestasi mereka pada minggu akhir ini.

Todak yang setakat ini tiada lagi kekalahan set dan mereka mempunyai 100% kadar kemenangan dengan mata agregat tertinggi iaitu 11. Tahniah!
Resurgence dan EVOS SG pula masih ikut rapat di belakang dengan lapan mata agregat. Dua skuad ini menunjukkan prestasi yang konsisten sepanjang musim liga.
Red Reborn memulakan minggu awal liga dengan prestasi cemerlang dan masih mengekalkan sehingga akhir musim liga.
Orange Louvre Esports pula adalah pasukan eksperimen yang membutikan gabungan pemain Malaysia dan Indonesia adalah berhasil.
Team SMG pada awal minggu tidak begitu hebat tapi selepas Rynn dimasukkan, mereka mula mendominasi.
Geek Fam pula seolah hilang rentak dan berada di tempat ketujuh.
Team Bosskurr pula hanya menang tipis dengan perbezaan dua mata agregat dengan Divinity.
Forsaken pula tidak pernah memenangi mana-mana set perlawanan sepanjang musim liga dan mereka adalah pasukan baru di liga profesional ini.

Playoffs dijangka bermula pada 23 hingga 25 Oktober ini.


Pada hari pertama untuk minggu pengenalan musim Liga Profesional Mobile Legends MY/SG (MPL) Musim Keempat, pasukan negara, Shopee Bosskurr menamatkan siri perlawanan hari ini dengan penuh bergaya, 2 – 1 ke atas skuad Singapura, Notorious Villains.
Lineup penuh bagi Shopee Bosskurr untuk MPL MY/SG S4 ialah Soloz, Penjahat, Gripex, Rush dan Logan.
Dalam game kedua, Bosskurr menyinar apabila Gusion dimainkan Soloz mendapat Maniac dan pada game ketiga, mematahkan taktik Singapura apabila Esmeralda dipilih untuk mengganggu lineup mereka.
Mereka akan bertemu skuad Malaysia, TODAK esok pada jam 8:30 malam.

Musim liga ini bermula hari ini hingga 29 September 2019. Ia menawarkan hadiah wang tunai terkumpul RM414,000.
RM203,000 pula diberikan sebagai subsidi mingguan, bonus kemenangan dan anugerah prestasi bagi mereka yang layak ke musim liga. RM211,000 baki prizepool pula akan dapat direbut di playoffs nanti dijangka bermula pada Oktober 2019.
Foto: MPL


Dalam perlawanan keempat pada playoffs Liga Profesional Mobile Legends (MPL) MY/SG Musim Keempat sebentar tadi, nampaknya Shopee Bosskurr seakan sukar mencari rentak lalu terpaksa mengangkat bendera putih apabila tewas di tangan skuad Singapura, Notorious Villains.

Game 1
Pada perlawanan pertama, Perisai yang bermain sebagai Claude gagal membuat kejutan kerana tidak cukup damage sementara Soloz yang bermain sebagai Chang’e pula kurang memberikan impak.
NV bermain dengan baik apabila Esmeralda yang digunakan Fenrir sangat memberikan impak dalam teamfight dan penggunaan Revitalize juga membantu pasukan itu untuk menambahkan shield yang ada. Penggunaan Diggie dan Terizla juga membantu pasukan mereka menambahkan lagi shield apabila ulti Diggie dibuka.
Pada saat-saat akhir, Claude hampir online namun ditangkap kerap kali dan tidak berjaya untuk membuat follow up damage kepada pasukan Singapura itu.

Game 2 dan 3
Perlawanan kedua pula menyaksikan NV bermain dengan lineup serupa di mana Kimmy (Fossa) dan Esmeralda (Fenrir) dipilih beserta Terizla (Azura X) manakala Diggie tak dipilih kerana kena ban dan ditukar dengan Minotaur dan akhir sekali, Aldous.
Soloz pula berpeluang menggunakan hero kegemarannya, Gusion dan Valir dipilih untuk menggunakan magis dari jarak jauh.
Kali ini, Shopee Bosskurr menunjukkan disiplin lebih baik menerusi gaya permainan masing-masing. Mereka berhati-hati sebelum teamfight dan hanya pergi apabila Akai boleh initiate. Soloz yang menggunakan Gusion juga membantu untuk finish manakala Valir pula poke dari jauh.
Bagaimanapun, pada perlawanan ketiga, penggunaan Badang dan Lunox oleh Bosskurr seakan tidak memberi impak.
Mereka tewas pada minit ke-13 dan terpaksa mengundur diri dari kejohanan berprestij ini.
—-
Saksikan live perlawanan ini di Facebook rasmi Mobile Legends: Bang Bang.
Liga MPL MY/SG Musim Keempat ini menawarkan hadiah wang tunai terkumpul RM414,000.
RM203,000 pula diberikan sebagai subsidi mingguan, bonus kemenangan dan anugerah prestasi bagi mereka yang layak ke musim liga. RM211,000 baki prizepool pula akan dapat direbut di playoffs yang akan berlangsung di KL LIVE bermula hari ini dan Ahad.
Ia dianjurkan oleh eGG Network dengan kerjasama Moonton.
Foto: eGG Network / MPL MY/SG S4


“Tahniah untuk Ashi kerana berjaya membawa nama Todak menjadi juara dan beri kepercayaan kepada pasukan untuk berjaya dalam MPL  kali ini,” itu kata bekas pemain pasukan Todak, Shahril Anuar Abdul Rashid atau Nenas yang turut sama teruja dengan kejayaan kawan-kawannya.
“Untuk kawan-kawan lain, saya memang tahu mereka boleh menang kerana kemasukan 4meyz adalah penyelamat dan berjaya membuat rekod tanpa kalah di MPL kali ini.
“Ciku pula saya memang percayakan dia semasa saya dan Ashi menawarkan peluang kepadanya masuk Todak dan saya tahu dia memang boleh berjaya. Semalam dia dah buktikan perkara ini,” katanya lagi ketika dihubungi.
Todak dianggotai oleh 4meyz, Ciku, Moon, Eone, Xray, Stoo, Ashi (pengurus) dan Manity (jurulatih/pembantu pengurus).
Nenas (paling kiri) bersama skuad Todak ketika beraksi di M1
Nenas juga mengucapkan tahniah kepada rakan-rakan lain dan berharap mereka terus kekal bersama bagi menghadapi kejohanan mendatang.
Tambah pemain yang mencipta nama dengan penggunaan Minsitthar di MPL MYSG Musim Keempat ini, beliau turut mengucapkan tahniah kepada Kuja (Orange Louvre Esports) dan Xorn (Geek Fam).
“Tahniah dan tak sangka Kuja berjaya mendapatkan tempat tiga teratas membuktikan orang lama masih berbisa untuk MPL kali ini!
“Untuk Xorn, cuba lagi pada musim akan datang!,” katanya.
Sebelum ini, Nenas bermain bersama skuad Todak dan berjaya mendapat tempat kedua di MPL MYSG Musim Keempat dan pencapaian terbaiknya adalah tempat ketiga di kejohanan dunia, M1.
Nenas juga kini menjadi penghibur penstriman langsung dan anda boleh mengikutinya di laman Facebook NenassOfficial.
Todak pada semalam berjaya bergelar juara Malaysia selepas mengalahkan EVOS SG dengan skor 3-1.
Pemilihan hero Helcurt nyata mengubah corak perlawanan dan memberikan kemenangan mudah kepada skuad Malaysia ini.


Pasukan profesional Mobile Legends Malaysia, Team Bosskurr kini berada di kedudukan genting di Liga Profesional MLBB (MPL MY/SG) Musim Keenam selepas tewas enam set perlawanan dah hanya menang satu saja set setakat minggu kelima musim liga.
Dalam perlawanan hari ini, Orange Louvre Esports terus menonjol biarpun perubahan patch besar-besaran ini memberikan sedikit kegusaran kepada mereka. Orange Louvre pada akhirnya berjaya menewaskan Bosskurr 2-0.

Setakat keputusan minggu keempat musim liga, Team Bosskurr di tempat kesembilan dan seperti yang kita tahu, dua pasukan tercorot akan tersingkir dan tidak layak ke playoffs nanti.
Pasukan Singapura, Divinity Esports pula akan mempunyai baki perlawanan minggu ini ke atas Team SMG.
Kedua-dua Divinity dan Team Bosskurr tinggal seminggu lagi untuk buktikan antara mereka siapa layak di kedudukan kelapan.


Pasukan Malaysia, Team Bosskurr nampaknya kurang menyengat pada perlawanan peringkat kumpulan atas Liga Profesional Mobile Legends Malaysia dan Singapura (MPL MY/SG) Musim Kelima apabila tewas 1-2 ke atas Resurgence yang nyata bermain dengan lebih agresif dan bijak membuat rotasi bagi setiap ahli-ahlinya.
Dalam perlawanan pertama, Resurgence mempunyai kelebihan pada draft apabila mempunyai Natalia, Selena, Grock dan Karrie. Nata dan Selena mempunyai abiliti untuk ‘membuka’ map dengan mudah. Leixia sebagai Claude juga sukar untuk menyinar kerana sering diganggu Natalia dan terpaksa membazirkan Blazing Duet.
Pada perlawanan kedua, sekali lagi perkara sama berulang apabila RSG bermain dengan lebih taktikal dan memfokuskan pada objektif.
Tapi ia nyata hanya pada minit awal kerana secara perlahan Bosskurr mencipta momentum dengan Zaraki bermain sebagai Natalia. Sebagai pemain MVP dalam perlawanan berlangsung selama 35 minit itu, Zaraki kerap cutlane dan berjaya menangkap Ly4 berulangkali.
Yang paling epik ketika minit 30 ke atas apabila Leixia berjaya melengkahkan Lord manakala Zaraki berjaya split push pada di mid lane sekali gus menamatkan perlawanan kedua ini.

Bagaimanapun pada perlawanan ketiga, mereka gagal untuk mara untuk meneruskan rentak seperti perlawanan kedua sekali gus turun ke kumpulan bawah.
Playoffs bagi MPL MY/SG Musim Kelima bermula hari ini hingga Ahad yang mana lapan pasukan akan berentap untuk merebut hadiah wang terkumpul RM221,500.
Hanya dua pasukan Singapura layak ke playoffs iatu Resurgence dan EVOS SG manakala NV dan Siren Clan gagal mara.
Sebelum ini, 10 pasukan terbaik Malaysia dan Singapura bertanding dalam musim liga selama lima minggu bagi merebut ranking teratas.
Ini juga adalah kali pertama playoffs diadakan secara dalam talian berikutan Perintah Kawalan Pergerakan (PKP) dilaksanakan sejak 18 Mac lalu.


Selepas bertarung selama enam minggu, pasukan Mobile Legends Malaysia, Team Bosskurr layak ke playoff selepas menang tipis dari segi agregat mengikut ranking akhir musim liga MPL MYSG Musim Keenam yang baru saja berakhir sebentar tadi.
Mereka memperoleh tempat kelapan, sekali gus meninggalkan dua skuad Singapura, Divinity dan juga Forsaken yang tersingkir. Hanya lapan pasukan layak ke playoffs.

Pasukan Bosskurr menang dengan perbezaan hanya dua agregat.
Tahniah juga kepada kesemua pasukan lain yang layak!


Pasukan Mobile Legends Malaysia, Team Bosskurr ditunjukkan jalan keluar dari pentas playoffs Liga Profesional Malaysia dan Singapura (MPL MY/SG) Musim Kelima yang memasuki hari kedua hari ini.
Mereka ditewaskan pasukan senegara, Orange Esports Reborn dengan skor akhir 1-2 sebentar tadi.
Dalam perlawanan pertama, pemilihan Leixia sebagai Karrie nyata membuahkan hasil kerana bermain meta hyper carry dan mendapatkan kedua-dua buff. Orange mempertaruhkan Wan-Wan tapi gagal untuk menyinar kerana gagal untuk menggunakan ulti hampir setiap masa. Eren sebagai Harith juga menyinar pada awal permainan tapi semakin lama permainan berlangsung, dia selalu diburu oleh Chou dan gagal berada dalam teamfight.
Leixia muncul sebagai MVP game pertama dengan 9 mata bunuh dan tiada kematian.
Dalam perlawanan kedua pula, Leixia kerap diburu pada awal permainan dan mengalami kesukaran untuk memanfaatkan buff merah diperolehnya. Orange Esports juga dibantu Pharsa dan Ling yang boleh bergerak laju dalam peta dan mempunyai lock cukup baik.
Eren sebagai Ling menjadi MVP perlawanan kedua.
Dalam perlawnana ketiga, bagaimanapun Team Bosskurr tewas dari segi draft apabila mereka melepaskan Pharsa yang hanya boleh siege saja dari jauh.
Eren berjaya mendapatkan empat mata bunuh dari keseluruhan lima lalu muncul MVP.
Ini menyebabkan mereka tersingkir dari MPL MY/SG Musim Kelima dan Orange Esports mara ke pusingan seterusnya.
Playoffs bagi MPL MY/SG Musim Kelima bermula semalam hingga Ahad yang mana lapan pasukan akan berentap untuk merebut hadiah wang terkumpul RM221,500.
Hanya dua pasukan Singapura layak ke playoffs iatu Resurgence dan EVOS SG manakala NV dan Siren Clan gagal mara.
Sebelum ini, 10 pasukan terbaik Malaysia dan Singapura bertanding dalam musim liga selama lima minggu bagi merebut ranking teratas.
Ini juga adalah kali pertama playoffs diadakan secara dalam talian berikutan Perintah Kawalan Pergerakan (PKP) dilaksanakan sejak 18 Mac lalu.


Pasukan Mobile Legends Malaysia, Team Bosskurr tersingkir dalam pusingan penentuan MPL MYSG Musim Keenam hari ini apabila tewas di tangan Orange Louvre Esports 0-2 sebentar tadi.
Orange Louvre Esports dianggotai oleh Kuja, Aim, Hyhy, Jiji, NothingtoSay dan D’Ace.

Perlawanan kedua adalah penentuan yang mana Aim bermain sebagai Kadita berjaya membuat play banyak kali dengan mengganggu Team Bosskurr mendapatkan Lord. Begitu juga dengan HyHy yang bermain Natalia dengan baik sekali.
Dengan kekalahan ini bermakna Team Bosskurr kini perlu melalui pusingan kelayakan untuk MPL musim seterusnya.
berita lanjut menyusul..


Perlawanan pembukaan hari kedua di minggu kedua musim liga profesional Mobile Legends: Bang Bang (MPL) Malaysia & Singapura Musim Kelima hari ini menyaksikan perlawanan sengit dan menarik dipamerkan skuad Malaysia, Team SMG.
Mereka menang ke atas skuad Singapura, Notorious Villains dengan rekod 2-1. Boleh dikatakan, SmoothJAGO adalah MVP untuk perlawanan kali ini.

Boleh disaksikan pada perlawanan pertama mereka cukup yakin dengan Hayabusa dimainkan JAGO, sentiasa menangkap Qiann yang bermain sebagai Karrie. Dengan pembunuhan sebanyak lapan mata dan satu kematian, SmoothJAGO sememangnya hebat sebagai Hayabusa.

Di perlawanan ketiga, SmoothJAGO sekali lagi menyinar sebagai Claude tapi pada akhir perlawanan apabila dia dengan mudah ulti di backline sambil menunggu kemaraan Lord yang ke arah kubu.
MPL Malaysia dan Singapura Musim Kelima mengumpulkan enam pasukan negara dan empat pasukan Kota Singa berentap dalam musim liga selama enam minggu pada Sabtu dan Ahad.
Pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April 2020 ini.
Kejohanan ini mengumpulkan hadiah terkumpul RM410,000.
Foto: eGG Network
Ikuti kami di Facebook dan Instagram.
Saksikan kami di YouTube.


Makan Cendol adalah pasukan Malaysia yang layak ke musim liga MPL Malaysia dan Singapura Musim Kelima. Penulis juga melaporkan pasukan ini dijenamakan semula sebagai Team SMG.
Muhd Fadhil Hishamuddin (Padel) yang kini menjadi pengurus bersedia menyahut cabaran baru berikutan posisinya sebagai jurulatih sebelum ini kini diambil alih oleh Ahmad “Bonezzyy” Syazwan Bin Anuar.
Syazwan sebelum ini pernah menjadi jurulatih untuk pasukan Dota 2 Fnatic dan ketua jurulatih bagi atlet e-sukan di Sukan SEA 2019.
“Jurulatih yang baru (Syazwan) lagi profesional dan sekarang saya pikul tanggungjawab untuk uruskan pasukan.
“Saya pun dah lama bersama mereka, sudah setahun lebih,” kata Padel.
Pemilikan Team SMG ke atas pasukan Makan Cendol ini juga dilihat positif. Kata Padel, mereka akan berusaha sehabis baik untuk menghadapi musim liga bermula Sabtu ini.
“Sebelum ini kami berada di tempat ketujuh dan kelapan jadi kami ingin sasar untuk jadi juara kali ini.
“Kalau ada rezeki boleh ke Piala Asia Tenggara (MSC) tahun ini,” jelasnya.
Ini adalah lineup penuh pasukan tersebut:

Mohammad “Ax” Aiqal Bin Amran
Mohammad “Artha” Al Hatta
Mohammad “Raisyaa” Zaim Bin Amir Izat
Aeliff “Smooth” Adam
Muhammad “Tacuz” Fairuz Bin Mohamad
Muhammad “Kuku” Siddiq Fadhil Bin Mohd Noor (Simpanan)
Ahmad “Bonezzyy” Syazwan Bin Anuar (Jurulatih)
Muhd “Padel” Fadhil Bin Hishamuddin (Pengurus)

Musim liga MPL MY/SG Musim Kelima akan berlangsung selama enam minggu bermula Sabtu ini dengan hadiah wang terkumpul RM410,000.
Ikuti kami di Facebook dan Instagram.
Saksikan kami di YouTube.


Team Still Moving Under Gunfire (SMG) mengumumkan pelan strategik mereka di arena e-sukan Asia Tenggara dengan mengambil alih pasukan Liga Profesional Mobile Legends: Bang Bang (MPL) iaitu Makan Cendol (bekas pemain Xpax X-Assins).
Makan Cendol kini dijenamakan semula sebagai Team SMG dan ini lineup penuh pasukan tersebut:

Mohammad “Ax” Aiqal Bin Amran
Mohammad “Artha” Al Hatta
Mohammad “Raisyaa” Zaim Bin Amir Izat
Aeliff “Smooth” Adam
Muhammad “Tacuz” Fairuz Bin Mohamad
Muhammad “Kuku” Siddiq Fadhil Bin Mohd Noor (Simpanan)
Ahmad “Bonezzyy” Syazwan Bin Anuar (Jurulatih)
Muhamd “Padel” Fadil Bin Hishamuddin (Pengurus)

Pasukan ini adalah pemenang kelayakan Malaysia di MPL Malaysia dan Singapura Musim Kelima dan mereka layak ke musim liga bermula 29 Februari ini.
Liga tersebut akan berlangsung selama enam minggu dengan hadiah wang terkumpul RM410,000.
Bagi yang tidak tahu, Team SMG diasaskan pada tahun 2017, memenangi Kejohanan Dunia Arena of Valor pada 2017 dengan pasukan yang terdiri daripada pemain Taiwan. Pada 2018, mereka meneruskan kolaborasi strategik dengan pasukan PUBG Mobile bertapak di China.


Dalam pertembungan sengit Grand Final Liga Profesional Mobile Legends (MPL) Malaysia dan Singapura Musim Keempat sebentar tadi, wakil Malaysia, Todak tidak kesampaian untuk menjulang trofi MPL buat kali pertama selepas tewas di tangan skuad Singapura, EVOS Esports SG. Tidak mengapa, cuba lagi!
Todak kalah tipis 2-3 dalam kejohanan yang dianjurkan di KL Live, Kuala Lumpur itu lalu membawa pulang wang tunai terkumpul RM50,000.
Sementara itu, EVOS SG meraih juara dan membawa pulang RM104,662 sekali gus layak ke kejohanan dunia Mobile Legends, M1.
Kejohanan ini mengumpulkan hadiah wang tunai terkumpul RM414,000 dan dianjurkan oleh eGG Network dengan kerjasama Monton.
Artikel berkaitan: Todak dan Axis wakil negara ke kejohanan dunia Mobile Legends, M1
Berita lanjut menyusul..


Pasukan Todak bukan saja cemerlang tapi prestasi mereka di musim liga MPL MYSG Musim Keenam wajar dipuji. Mana tidaknya, mereka menamatkan musim itu dengan bergaya dan tiada rekod kekalahan satu set pun.
Penulis sempat menemu bual tiga individu penting dalam Todak MLBB iaitu Manity (jurulatih), Ashi (pengurus) dan Ciku (kapten).

Manity

MyGameOn: Dalam kumpulan Todak, hanya 4meyz dan Stoo yang baru bermain untuk MPL. Bagaimana anda boleh katakan tentang prestasi mereka walaupun mereka baru berada di pentas profesional?
Manity: Walaupun 4meyz dan Stoo merupakan pemain baru dalam kumpulan Todak, tetapi mereka berdua menunjukkan prestasi yang sangat memuaskan sepanjang latihan dan scrims. Ini menaikkan lagi keyakinan saya untuk meletakkan mereka bertanding untuk MPL.
MGO: Apakah rahsia Todak kekal konsisten? bagaimana keserasian pasukan ini dapat dibentuk dalam tempoh begitu singkat biarpun dua ahli baru sahaja masuk?
Manity: Rasanya tiada rahsia sebab bagi saya keserasian ini akan terjalin pabila semua orang hormat satu sama lain. Walaupun kadagkala bertengkar semasa bermain, yang penting pertengkaran itu berhenti sejurus permainan itu tamat, tidak kisah menang atau kalah. Itulah yang cuba diterapkan kedalam semua pemain di Todak .
MGO: Apakah rutin harian yang dilakukan Todak? Adakah ia berkaitan scrim dan analysis sahaja? Ataupun ada pendekatan lain dari segi latihan mental dan sebagainya?
Manity: MPL Musim Kelima memberikan saya dan Ashi banyak peengajaran penting yang kami terlepas pandang. Perkara paling utama ialah membina keyakinan setiap pemain. Kadangkala, pemain-pemain ini mempunyai idea dan kemahiran yang bagus tetapi semasa bertanding keyakinan itu yang tiada menyebabkan strategi itu tidak dapat dilakukan dengan sempurna.

Ashi

MGO: Sebagai pengurus untuk masa yang lama. Apa yang anda boleh proud dengan team Todak bagi MPL musim ini.
Ashi: Sebagai seorang pengurus pasukan , saya memang berasa sangat bangga dengan apa yang pasukan Todak telah tunjukkan pada musim ini. Mereka kelihatan sangat bersedia jika hendak dibandingkan dengan persiapan semasa MPL Musim 4 dan 5.
MGO: Ceritakan serba ringkas pengurusan untuk team Todak ini. Apa yang anda paling suka tentang mereka?
Ashi: Dari segi pengurusan pasukan Todak, saya berasa sangat selesa bekerjasama dengan mereka oleh kerana visi dan misi kami adalah sehaluan. Ini memudahkan kerja saya untuk memberikan yang terbaik untuk pasukan Todak . Pasukan Todak dilengkapi dengan pelbagai kemudahan sehinggakan para pemain tidak perlu risau apa-apa selain berlatih!
MGO: Sebagai pengurus, apa cabaran anda apabila kini juga bergelar pemain untuk Apprentice
Ashi: Bagi saya, menjadi sebahagian pemain untuk pasukan Todak Apprentice memberikan saya cabaran dimana saya perlu membahagikan komitmen masa kepada dua buah pasukan. Tetapi perkara ini tidaklah menjadi satu masalah kerana jurulatih/pembantu pengurus iaitu Manity tinggal bersama dengan pasukan Todak manakala saya pula bersama Todak Apprentice.
MGO: Harapan anda untuk mereka di MPL kelak
Ashi: Harapan untuk semua pemain saya iaitu CIku, Moon, Xray, Stoo, Eone dan 4meyz adalah mereka tenang dalam mengejar kejuaraan di MPL Musim Keenam ini.

Ciku

MGO: Apa kenangan paling manis sepanjang musim liga?
Ciku: Kenangan paling indah untuk saya sepanjang musim liga ini apabila Ashi dan Manity memberikan saya tanggungjawab sebagai seorang kapten. Amanah itu memberikan saya banyak pengalaman untuk menjadi pemimpin dalam sebuah pasuka . Itulah kali pertama saya diberi kepercayaan dan disebabkan itulah mutu permainan saya banyak meningkat.
MGO: Apakah cabaran bermain dan kekal konsisten untuk enam minggu?
Ciku: Objektif kami semua untuk musim ini sama iaitu kami semua mahu tunjukkan/berikan persembahan yang terbaik . Kami buat semua ini untuk keluarga, negara, penyokong dan kepada Todak itu sendiri. Inilah hadiah yang kami semua tak pernah terfikir untuk dapat dan kami ingin membalas jasa mereka semua.
MGO: Harapan di playoff nanti?
Ciku: Semestinya menjadi juara!


Pasukan Malaysia dengan ranking teratas di musim liga MPL MY/SG Musim Keempat, TODAK Esports sudah bersedia untuk menghadapi playoffs bagi kejohanan itu di KL Live, Kuala Lumpur bermula esok dan Ahad.
Pengurusnya, Mohd Syazlan Mohd Rosdi atau Ashi berkata, EVOS antara pasukan yang perlu diberi perhatian kerana tahap konsisten mereka sepanjang musim liga.
“EVOS SG sememangnya satu pasukan yang cukup mantap dan digeruni, begitu juga dengan pasukan lain. Bagi kami (Todak), setiap skuad mempunyai kelebihan tersendiri,” katanya.
Ashi berkata, berkat doa dan usaha sepanjang musim liga nyata membuahkan hasil apabila mereka meraih ranking tertinggi bagi pasukan Malaysia.
“Alhamdulillah, kami dah cuba yang terbaik bagi memastikan perlawanan setiap minggu dapat diharungi dengan jayanya.
“Bagi memastikan setiap ahli sentiasa ada motivasi, kami cuba selesaikan masalah apa pun yang timbul termasuk masalah peribadi (jika ada),” katanya.
Mengikut ranking, Todak memenangi keseluruhan 7 set perlawanan dan hanya tewas dua set berdepan skuad Singapura, Resurgence dan wakil Malaysia, Xpax X-Assins selama enam minggu dalam musim liga.
Mereka antara pasukan pilihan untuk MPL MY/SG S4 esok kerana memperoleh rentak yang cemerlang malah sering membuat kejutan setiap minggu dengan keserasian antara pemain dan pemilihan hero yang berkesan.
FOTO: MPL / eGG Network


Selepas pertembungan yang sengit di semi final sebentar tadi, wakil Malaysia, Todak berjaya menundukkan skuad Singapura, EVOS Esports SG di playoffs Liga Profesional Mobile Legends (MPL) MY/SG Musim Keempat yang berlangsung di KL Live, Kuala Lumpur hari ini.
Mereka berjaya memperoleh dua kali kemenangan dalam format best of 3 sekali gus menolak jatuh skuad Kota Singa itu ke lower bracket.
Todak dianggotai oleh Ciku, Eone, Lyche, Moon, Nenas dan Xray.
Berita lanjut menyusul..


Dua wakil negara, Todak dan Axis adalah harapan Malaysia ke kejohanan dunia Mobile Legends: Bang Bang yang juga dikenali sebagai M1. Ia akan berlangsung di Axiata Arena, Kuala Lumpur pada 15 hingga 17 November ini!

Mereka layak ke pentas dunia itu yang mengumpulkan 16 pasukan Mobile Legends terbaik dunia dari 14 negara. Kejohanan ini mengumpulkan wang tunai keseluruhan AS$250,000 (RM1.04 juta).
Todak menerima slot itu selepas layak ke Grand Final MPL MY/SG Musim Keempat manakala Axis pula di tempat keempat.
Difahamkan, bagi peserta Liga Profesional Mobile Legends (MPL), Malaysia mempunyai dua slot untuk kejohanan itu dan Singapura pula hanya diberikan satu slot manakala Indonesia dan Filipina pula dua slot diikuti Myanmar dengan satu slot.
Bagi pasukan dari rantau Eropah, Amerika dan bahagian lain Asia Tenggara seperti Vietnam dan Laos, mereka perlu melalui pusingan kelayakan dan kita sudah pun menemukan pasukan-pasukan tersebut. Anda boleh lihat senarai penuh pasukan yang layak di LINK ini.
Untuk info lanjut bagi M1, anda boleh layari http://m1.mobilelegends.com/MLBB/ untuk membeli tiket bagi kejohanan tersebut.
Foto: eGG Network / Facebook


Hari ini bermula pusingan kelayakan Malaysia bagi Liga Profesional Mobile Legends: Bang Bang Malaysia dan Singapura musim keempat.
Nampaknya, Sabah Top Player berjaya menempah slot ketujuh ke musim liga selepas menewaskan Pusher dengan markah 2-1. Sementara itu, TODAK pula membolot slot kelapan selepas menewaskan Liaberlioz 2-0.

Kedua-dua pasukan ini akan menyertai pasukan lain yang mendapat jemputan terus ke musim liga iaitu Geek Fam, Shopee Bosskurr, Xpax X-Assins, Axis Bosskurr, EVOS Esports SG dan Resurgence
MPL MY/SG Musim Keempat menawarkan hadiah wang tunai terkumpul RM414,000.


Pasukan profesional Mobile Legends Malaysia, Todak berjaya memenangi MPL MYSG Musim Keenam selepas menewaskan skuad Singapura, EVOS SG 3-1 sebentar tadi.
Todak dianggotai oleh Ciku, 4Meyz, Xray, Eone, Stoo dan Moon.
Mereka adalah satu-satunya pasukan yang tak pernah tewas mana-mana set perlawanan pun sebelum ini.
berita lanjut menyusul..


Pasukan profesional Mobile Legends Malaysia yang juga juara dunia, Todak berjaya mara ke pusingan kumpulan bawah seterusnya di playoffs Liga Profesional Malaysia dan Singapura (MPL MY/SG) Musim Kelima hari ini selepas menewaskan Team SMG 2-0.
Dalam perlawanan pertama, Todak mempunyai Atlas dan Pharsa yang mampu open war dengan mudah. Perubahan peranan dengan membiarkan Nenas bermain sebagai Uranus juga membuahkan hasil pada perlawanan ini.
Cikuu bermain sebagai Claude dengan KDA 9.8
Dalam perlawanan kedua, Todak menggunakan meta hyper carry sementara Team SMG menggunakan langkah berani dengan pemilihan Hanzo. Tapi dengan bantuan Esmeralda, Xborg dan Khufra yang mengawal teamfight, Ciku (Karrie) tidak mempunyai masalah untuk mengenakan damage ‘percuma’ kepada ahli pasukan Team SMG.
Mereka berjaya mendapatkan Lord pada minit akhir dan kemudian menamatkan game tersebut.
Playoffs bagi MPL MY/SG Musim Kelima bermula hari ini hingga Ahad yang mana lapan pasukan akan berentap untuk merebut hadiah wang terkumpul RM221,500.
Hanya dua pasukan Singapura layak ke playoffs iatu Resurgence dan EVOS SG manakala NV dan Siren Clan gagal mara.
Sebelum ini, 10 pasukan terbaik Malaysia dan Singapura bertanding dalam musim liga selama lima minggu bagi merebut ranking teratas.
Ini juga adalah kali pertama playoffs diadakan secara dalam talian berikutan Perintah Kawalan Pergerakan (PKP) dilaksanakan sejak 18 Mac lalu.


Mengikut portal e-sukan ONE Esports, pasukan profesional tempatan,  Todak berada di tangga kedua bagi ranking global Mobile Legends: Bang. Bang.

View this post on Instagram

The Mobile Legends Professional League (MPL) is heading into the playoffs, with Indonesia and Malaysia/Singapore having completed their regular season, and the Philippines going into its final week. As the three most competitive regions in MLBB, these three leagues foster some of the best talents in the world. But how do they stack up against each other? Do you agree with our rankings? #mobilelegends #mpl #mlbb #esports @mpl.mysg.official
A post shared by  ONE Esports (@oneesports) on Oct 8, 2020 at 5:00pm PDT

Ranking itu dibuat mengikut keputusan terkini Liga Profesional (MPL) bagi empat negara di rantau Asia Tenggara iaitu Indonesia, Malaysia, Filipina dan Singapura.
Difahamkan, Todak tidak pernah lagi tewas mana-mana pun set ketika peringkat liga manakala Alter Ego (Indonesia) pula konsisten dan cemerlang. Mereka adalah juara musim liga MPL Indonesia selepas lapan minggu berlangsung.
Ranking ini bagaimanapun bukanlah rasmi dan tidak diukur dari kekuatan pasukan sekiranya mereka berentap antara satu sama lain.
Sebagai contoh, Alter Ego di tangga pertama kerana mereka menjuarai musim liga negara mereka dan bukannya peringkat serantau.


Selepas mempamerkan prestasi yang menarik pada perlawanan kedua di playoffs Liga Profesional Mobile Legends (MPL) MY & SG Musim Keempat, pasukan Malaysia, Todak kini layak ke semi final apabila menang 2 – 0 ke atas Axis Esports.
Todak dianggotai oleh Ciku, Eone, Lyche, Moon, Nenas dan Xray.

Sementara itu, pada perlawanan pembukaan hari ini, EVOS SG berjaya menenggelamkan skuad senegara, Resurgence dengan skor 2-0.
Sebentar tadi juga, Geek Fam berjaya mara ke pusingan lower bracket sepenuhnya apabila memenangi 2 – 0 ke atas Xpax X-Assins.
Saksikan live perlawanan ini di Facebook rasmi Mobile Legends: Bang Bang.
Liga MPL MY/SG Musim Keempat ini menawarkan hadiah wang tunai terkumpul RM414,000.
RM203,000 pula diberikan sebagai subsidi mingguan, bonus kemenangan dan anugerah prestasi bagi mereka yang layak ke musim liga. RM211,000 baki prizepool pula akan dapat direbut di playoffs yang akan berlangsung di KL LIVE bermula hari ini dan Ahad.
Ia dianjurkan oleh eGG Network dengan kerjasama Moonton.
Artikel berkaitan: 8 pasukan bertempur di playoffs
Foto: eGG Network / Laman Web MPL MYSG Season 4


Susulan dari pasukan Todak yang kehilangan jurulatih, Muhammad Rifhan Mohd Rizal (Hangus), mereka mengambil keputusan untuk menggantikan posisi itu dengan Manity, seorang pemain yang sudah lama dalam arena League of Legends (LOL).
Pengurus Todak, Mohd Syazlan Mohd Rosdi atau Ashi menganggap ia bukanlah satu masalah sebaliknya kelebihan buat pasukan itu.
“Seperti yang kita tahu, mekanisme asas permainan LOL dan Mobile Legends hampir sama.
“Setelah dibuat penilaian dari masa ke semasa, banyak idea dan strategi yang secara asasnya digunakan untuk LOL dapat diserap ke dalam MLBB dan menjadikan gaya permainan Todak semakin matang,” kata Ashi.
Ketika ditanya kenapa Todak tidak mengubah lineup pemain, kata Ashi, pemain-pemain ini menunjukkan keinginan tinggi dan komited untuk menjadi terbaik.
“Mereka tunjukkan ia bukan hanya hangat-hangat tahi ayam.
“Tahun lepas juga pengalaman pertama mereka beraksi bersama-sama dalam Todak membuktikan sanggup ‘langgar’ apa saja untuk mencapai kejayaan bersama,” kata Ashi.
Pada tahun lepas, Todak mengejutkan komuniti MLBB apabila meraih kedudukan ketiga di kejohanan dunia, M1 dan naib juara di Liga Profesional (MPL) Malaysia dan Singapura Musim Keempat.
Bagi pusingan kelayakan MPL MY/SG Musim Kelima, ia akan bermula pada 7 hingga 9 Februari (Malaysia) diikuti dengan 15 dan 16 Februari untuk warga Singapura. Hanya dua pasukan Malaysia dan satu pasukan Singapura akan layak ke musim liga.
Tapi selepas menyaksikan kurangnya dua pasukan jemputan terus (asalnya tujuh), berkemungkinan penganjur akan menambahkan bilangan pasukan yang layak dari pusingan kelayakan.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April ini.
Kejohanan ini mengumpulkan hadiah terkumpul RM410,000.
Setakat ini, 5 pasukan yang dijemput terus adalah:

Team Bosskurr
Axis Esports
Todak
EVOS Esports SG
Geek Fam

Bagi membuat pendaftaran untuk pusingan kelayakan Malaysia, anda boleh klik pada LINK ini.


“Trofi ini penting kerana ia ibarat menghilangkan segala kerisauan dan membayar penat lelah kesemua kami di EVOS,” itu kata Pengurus EVOS SG, Matthew Chan selepas mendapat khabar gembira pasukannya memenangi Liga Profesional Mobile Legends (MPL) Malaysia dan Singapura yang mengumpulkan hadiah terkumpul RM414,000, semalam.
EVOS SG membawa pulang wang tunai RM105,000 dan ini juga kemenangan pertama mereka di mana-mana kejohanan MPL.
“Pemain-pemain ini sudah bermain untuk tiga musim dan layak ke ketiga-tiga Grand Final berturut-turut tapi tidak berjaya meraih kemenangan. Mereka mula rasakan ia ibarat satu sumpahan dan tak percaya untuk memenanginya lagi.
“Selain itu, EVOS sudah berada dalam arena ML untuk dua tahun dan kami belum pernah memenangi MPL di mana-mana negara. Kemenangan ini mengubah segalanya untuk pemain dan organisasi. Saya berharap ia akan membuka lembaran baru buat EVOS untuk meraih lebih banyak kemenangan selepas ini,” katanya.
Kata Matthew, musim liga bagi MPL S4 ini sangat memenatkan dan cabarannya cukup hebat.
“Ada banyak masalah ditempuh pemain dan mereka juga adalah part-timers, mempunyai kerja selain ada kuliah perlu dihadiri. Mereka berkorban masa terluang untuk berlatih sehingga ke tahap ini.
“M1 sudah menghampiri dan kami akan cuba yang terbaik untuk harumkan nama Singapura. Kami rasakan kami tidak bermain begitu bagus di MSC dan sekarang masanya untuk tebus kekalahan di pentas dunia.
“Pergi ke mana saja kejohanan, kita harus sasar piala dan gelaran juara, jika tidak, tiada makna untuk sertainya pun,” katanya.
EVOS SG juga turut layak ke kejohanan dunia Mobile Legends, M1.
Mereka diwakili oleh Ace, JPL, Kid, OhDeerBambi, Soul dan Potato.


Selesai musim liga bagi MPL MYSG Musim Keenam yang berlangsung selama enam minggu, pemain berpeluang untuk mendapatkan ganjaran dengan memberi undian kepada pemain profesional kegemaran mereka.
Dari 5 hingga 14 Oktober ini, pemain boleh mengundi pasukan impian yang mana pemain profesional terbaik diseranaikan untuk dipilih masuk ke dalam pasukan itu.  Selain itu, pemain boleh mengundi Most Valued Player (MVP) bagi keseluruhan musim liga yang sudah berlangsung.

View this post on Instagram

Kini tiba masanya untuk kita memberi penghormatan kepada pemain terhebat MYSG untuk Musim 6! 👏 Peminat digalakkan untuk mengundi siapakah yang patut dimasukkan dalam pasukan idaman terbaik MYSG iaitu MPL MYSG 1st Team. 🙌 Tambahan pula, pengundi bertuah juga berpeluang unlock SEMUA hero MLBB semasa untuk digunakan secara permanen! 😮 Inilah caranya untuk anda menang: 1. Like dan Follow halaman IG dan FB MPL MYSG 2. Undi pemain kegemaran anda melalui https://bit.ly/MPLMYSGS6AWARDS 3. Hanya DUA peserta yang akan dapat unlock semua hero MLBB semasa! Pemenang akan diumumkan selepas hari Khamis, 22 Oktober. Jangan lupa untuk mengundi untuk MVP Musim Liga juga! #MPLMYSGS6 #MLBB #MobileLegends #MLBBEsports #MPL #MobileEsports #Malaysia #Singapore #AllorNothing — 🌐 Laman web: https://mysg.mpl.mobilelegends.com/ 📷 IG: https://www.instagram.com/mpl.mysg.official/ 🤳🏻 FB: https://www.facebook.com/mplmysg/
A post shared by  MPL Malaysia & Singapore (@mpl.mysg.official) on Oct 5, 2020 at 4:57am PDT

Pemain boleh membina pasukan impian mengikut peranan pemain profesional tersebut seperti yang disenaraikan di atas. Di bawah ini pula adalah senarai MVP yang boleh diundi.

View this post on Instagram

Kini tiba masanya untuk kita memberi penghormatan kepada pemain terhebat MYSG untuk Musim 6! 👏 Peminat digalakkan untuk mengundi siapakah yang patut menjadi MVP Musim Liga daripada 5 pemain ini: 1) Ciku – Todak 🇲🇾 2) Jason – Resurgence 🇸🇬 3) Kayzeepi – Resurgence 🇸🇬 4) Mal. – Red Reborn 🇲🇾 5) Rynn – Team SMG 🇲🇾 Tambahan pula, pengundi bertuah juga berpeluang unlock SEMUA hero MLBB semasa untuk digunakan secara permanen! 😮 Inilah caranya untuk anda menang: 1. Like dan Follow halaman IG dan FB MPL MYSG 2. Undi pemain kegemaran anda melalui https://bit.ly/MPLMYSGS6AWARDS 3. Hanya DUA peserta yang akan dapat unlock semua hero MLBB semasa! Pemenang akan diumumkan selepas hari Khamis, 22 Oktober. Jangan lupa untuk mengundi untuk pemain yang harus dimasukkan dalam MPL MYSG 1st Team juga! #MPLMYSGS6 #MLBB #MobileLegends #MLBBEsports #MPL #MobileEsports #Malaysia #Singapore #AllorNothing — 🌐 Laman web: https://mysg.mpl.mobilelegends.com/ 📷 IG: https://www.instagram.com/mpl.mysg.official/ 🤳🏻 FB: https://www.facebook.com/mplmysg/
A post shared by  MPL Malaysia & Singapore (@mpl.mysg.official) on Oct 5, 2020 at 6:00am PDT

Mereka adalah Jason (Resurgence), Kayzeepi (Resurgence), Ciku (Todak), Mal (Red Reborn) dan Rynn (Team SMG). Hanya seorang MVP saja akan memenangi kategori ini.
Dua peserta bertuah akan menerima ganjaran unlock kesemua hero dalam Mobile Legends: Bang Bang. Macam mana nak undi?
Anda perlu like dan ikut Facebook dan Instagram mereka. Kemudian anda boleh mengundi di pautan INI.
Pemenang akan diumumkan pada 22 Oktober kelak.


Pemain Mobile Legends Malaysia yang juga ahli pasukan Geek Fam, Mohd Zul Hisham Mohd Noor dinobatkan sebagai Most Valuable Player (MVP) untuk musim kelima liga Profesional Malaysia dan Singapura (MPL MY/SG).
Berdasarkan undian yang dibuat oleh pengulas (20 peratus), pemain-pemain (9.4 peratus) dan peminat (5.2) peratus, Xorn memenangi anugerah tersebut. Bagaimanapun, peratusan lain tidak didedahkan sama ada kerana prestasi atau gaya permainan ditonjolkan.

Pemilihan ini juga tidak mengejutkan kerana Xorn adalah pemain multi-role yang sentiasa menitikberatkan strategi pasukannya. Beliau adalah pemain yang gemar open map dan seorang pengguna emote yang tegar.
Kami dari MyGameOn ingin mengucapkan tahniah kepada Xorn!
Artikel berkaitan: Feekz diangkat sebagai King of KDA


Pasukan Alter Ego menyatakan hasrat mereka untuk berlawan dengan pasukan Blacklist International. Mereka menganggap pasukan itu adalah lawan yang terkuat perlu mereka tewaskan.
Mereka harus menentang pasukan EVOS SG terlebih dahulu bagi melayakkan diri ke peringkat separuh akhir. Alter Ego memulakan perlawanan pertama dengan begitu baik sekali.
Mereka berjaya membuka ruang bagi Celiboy mendapatkan farming yang diperlukan untuk menghancurkan pasukan EVOS SG. Pasukan EVOS mengalami kesukaran selepas Pharsa, Khufra dan Paquito diasak berulang kali.
Kekuatan Alter Ego tidak boleh dibendung oleh pasukan EVOS dan mereka akur dengan kekalahan di perlawanan pertama.

Pasukan Alter Ego sekali lagi mendominasi di perlawanan kedua, mereka berjaya mengejar objektif dan menghentikan kemaraan pasukan EVOS SG.
Celiboy sekali lagi memberikan persembahan terbaik dengan penggunaan hero Natan yang cukup lincah mengawal peta dan melakukan rotasi.
EVOS SG tidak dapat mempertahankan base mereka dan Alter Ego berjaya mendapatkan kemenangan kedua dengan skor 2-0 tanpa balas.


Perlawanan akhir Kejohanan Jemputan Liga Profesional Mobile Legends (MPLI 2021) menyaksikan wakil dari Indonesia iaitu ONIC Esports harus berlawan dengan pasukan dari Filipina, Blacklist International.
ONIC Esports berjaya mendahului dengan skor 2-1, draft Yi Sun Shin yang digunakan mereka sangat berkesan. Mampu untuk memberikan asakan kepada pasukan Blacklist International.
Di perlawanan keempat, pasukan ONIC Esports menggunakan draft dua marksman untuk memberikan damage yang sangat tinggi kepada Blacklist International.
Pasukan Blacklist International tidak mudah mengalah di perlawanan ini, mereka memberikan usaha yang terbaik untuk menghalang pasukan ONIC Esports menjadi juara.
Namun begitu, permainan yang begitu baik ditunjukkan oleh ONIC Esports berjaya memberikan mereka juara untuk MPLI 2021.
Mereka menggunakan permainan mental untuk memberikan tekanan kepada pasukan Blacklist International. Draft yang sangat menarik ditunjukkan oleh pasukan ONIC.
Selepas Estes dikunci dari digunakan pasukan Blacklist, ONIC terus mengambil Rafaela untuk menghalang OhMyV33nus menggunakannya.
Ternyata keputusan itu sangat menguntungkan pasukan ONIC, mereka memaksa OhMyV33nus menggunakan Mathilda dan hasilnya kurang berkesan.
ONIC Esports membawa piala yang kedua selepas berjaya memenangi MPL Indonesia musim kelapan. Tahniah diucapkan kepada ONIC Esports.
Mereka membuktikan Blacklist International tidak kebal dan boleh ditewaskan jika mempunyai disiplin yang tinggi.


Perlawanan penentuan untuk wakil Indonesia ke peringkat akhir akan terjawab selepas perlawanan separuh akhir di antara Alter Ego dan ONIC Esports.
Kedua-dua pasukan ini menunjukkan prestasi dan momentum yang cemerlang untuk mencapai ke tahap ini. Terutamanya pasukan Alter Ego yang berjaya menewaskan pasukan EVOS SG sebelum ini.
Di permainan yang pertama, Alter Ego menggunakan draft Natan sebagai damage dealer mereka. Satu draft yang sangat kuat ketika menentang Orange Esports sebelum ini.
Namun begitu, pasukan ONIC Esports lebih mengetahui cara untuk counter draft itu dengan membawa masuk Cecellion dan juga Yi Sun Shin.
Ditambah lagi dengan Black Dragon Form, Alter Ego harus mengakui ONIC Esports bermain dengan lebih baik di perlawanan pertama.

Berbeza dengan perlawanan pertama, Alter Ego menunjukkan mereka adalah salah satu pasukan yang sukar untuk ditewaskan begitu sahaja. Namun begitu, mudah sahaja pasukan ONIC Esports mendapatkan pengawalan peta dan buff.
Luminous Lord yang diambil pasukan ONIC pada minit ke-12 menyebabkan Alter Ego mengalami tekanan dan Celiboy terkorban ketika ingin mempertahankan base pasukan Alter Ego.
ONIC Esports terus melakukan pushing dan berjaya mendapatkan kemenangan pada minit ke-13.

ONIC Esports akan terus mara ke peringkat akhir untuk menentang pasukan Blacklist International selepas ini. Satu perlawanan yang amat sengit dari dua buah negara iaitu Indonesia dan Filipina.
Siapakah yang bakal muncul juara untuk Kejohanan Jemputan Liga Profesional Mobile Legends (MPLI 2021) kali ini? Kita saksikan sebentar sahaja lagi.


Kejohanan Jemputan Liga Profesional Mobile Legends (MPLI) 2021 akan berlangsung pada 2 November ini dan nampaknya barisan pengulas untuk Bahasa Malaysia sudah pun didedahkan.
Kali ini, kita akan menyaksikan gandingan empat pengulas berbakat iaitu Cortx, Adeen, Cross dan Sith:

Kesemua mereka pernah mengulas untuk Liga Profesional (MPL) MY musim kelapan yang berlangsung tak lama dulu.
Pastinya MPLI akan membawakan satu debaran baru dengan penyertaan lima negara iaitu Malaysia, Singapura, Indonesia, Filipina dan Kemboja.
Sebanyak 20 pasukan akan bertanding merebut hadiah terkumpul AS$100,000 (RM414,000).
Foto: ONE Esports


Kejohanan Jemputan Liga Profesional Mobile Legends (MPLI) 2021 anjuran ONE Esports bersama Moonton yang berlangsung daripada 2 hingga 7 November baru-baru ini sudah pun melabuhkan tirai mereka.
Kejohanan liga yang membabitkan pasukan-pasukan Mobile Legends terbaik Asia Tenggara itu menyaksikan ONIC ID berjaya menjulang gelaran juara selepas menewaskan Blacklist International.

Selain itu, MPLI 2021 juga sudah berjaya mencatatkan peningkatan jumlah penonton tertinggi berbanding siri MPLI 2020.
Kejohanan liga itu mencatatkan peningkatan sebanyak 140% jumlah penonton iaitu sebanyak 1,736,162 penonton di mana perlawanan Blacklist International menentang Rex Regum Qeon (RRQ) Hoshi sedang berlangsung.

View this post on Instagram

A post shared by Esports Charts (@esportscharts)

Pada kejohanan yang sama tahun lalu, mereka hanya berjaya mencatat jumlah penonton tertinggi sebanyak 723,856 penonton sahaja. Hal ini menunjukkan sokongan positif daripada peminat-peminat Mobile Legends bagi rantau Asia Tenggara dan peminat-peminat pasukan secara khususnya.
Mungkin tahun hadapan lagi tinggi?
Sumber: EsportsCharts


Blacklist International baru sahaja bergelar juara MPL Filipina musim kelapan sebelum ini. Mereka mampu bangkit dari peringkat lower bracket untuk menewaskan ONIC PH di peringkat akhir.
Menjadi salah satu pasukan yang cukup hebat ketika ini, mereka akan memastikan piala Kejohanan Jemputan (MPLI 2021) akan menjadi milik mereka.

Pemain MVP mereka di MPL PH musim kelapan iaitu Hadji mempunyai kebolehan untuk bermain kesemua role dari jungler, gold laner, roamer dan juga midlaner. Hero pool yang dimiliki beliau sangat besar membuatkan Hadji selesa untuk bermain apa sahaja hero yang dipilih oleh kapten pasukan atau drafter.
Hadji sebelum ini pernah menyertai pasukan Omega sebelum dibawa masuk ke Blacklist International manakala hero kegemaran beliau adalah Ling, Selena dan Hayabusa.
Terdahulu, Blacklist International ada menyatakan hasrat mereka untuk bertemu dengan Team SMG selepas pasukan itu menewaskan Todak dengan skor tanpa balas 4-0.


Pasukan Malaysia, Orange Esports terpaksa melupakan hasrat mereka meneruskan perjalanan di Kejohanan Jemputan Liga Profesional Mobile Legends (MPLI) 2021 apabila tewas lawan Alter Ego 1-2 sebentar tadi.
Bagaimanapun di perlawanan pertama, mereka berjaya mencipta kejutan di minit akhir. Saksikan sedutan di video di bawah:

View this post on Instagram

A post shared by MyGameOn (@mygameondotmy)

Di perlawanan kedua, nampaknya Orange Esports seperti tidak berapa sedar dengan kekuatan atau kemahiran mekanikal ditunjukkan oleh Celiboy.
Pemain muda dari Indonesia itu sememangnya hebat bermain Yi-Sun-Shin.
Mereka tidak berjaya untuk menembusi pertahanan Alter Ego biarpun pada mulanya skuad Indonesia itu diasak berulang kali dan Celiboy mengalami kesukaran untuk farm.
Di perlawanan ketiga juga, meta diggie tidak berjaya memberikan kelebihan kepada Orange malah penggunaan Ling dari LinkEzaa juga kurang menyerlah.
Kami dari MyGameOn ingin ucapkan terima kasih kerana sudah buat yang terbaik untuk Malaysia.


Perlawanan pertama di peringkat suku akhir Kejohanan Jemputan Liga Profesional Mobile Legends (MPLI 2021) menyaksikan pasukan Malaysia iaitu Team SMG harus menghentikan kemaraan Sang Raja RRQ Hoshi.
Team SMG harus memberikan usaha mereka yang terbaik kerana pasukan lawan adalah juara MPL Indonesia sebanyak 3 kali.
Di permainan pertama, RRQ Hoshi mendominasi dengan rotasi yang dilakukan oleh Alberttt menggunakan Hayabusa. Beliau lincah mengawal peta dan buff untuk memberikan tekanan kepada Team SMG.
Team SMG tidak mampu menahan asakan yang diberikan pasukan lawan dan mereka gugur di perlawanan pertama.

Keaadan menjadi semakin sukar untuk Team SMG apabila mereka melepaskan Ling untuk digunakan oleh Alberttt di perlawanan kedua.
Alberttt sangat lincah menggunakan Ling dan dicombo bersama Angela memberikan beliau penambahan kekuatan untuk melanggar pasukan Team SMG di bahagian turret.
RRQ Hoshi kemudiannya menamatkan permainan pada minit ke-14. Prestasi mereka sangat baik ketika ini dan mereka mara ke peringkat separuh akhir.

Dengan kekalahan Team SMG, maka tamatlah perjalanan Malaysia di dalam MPLI ini. Syabas diucapkan kepada semua pasukan Malaysia kerana memberikan usaha mereka yang terbaik untuk mewakili negara.


Kejohanan Jemputan Mobile Legends di bracket B menyaksikan El Clasico di antara RRQ Hoshi dan EVOS Legends. Kedua-dua pasukan dibawa ke dalam bracket semasa pemilihan captain draft oleh Team SMG.
Ferxiic tidak bermain untuk EVOS kali ini oleh kerana beliau mempunyai urusan bersama keluarga. Ferxiic digantikan oleh Tazz.
EVOS Legends sukar untuk menghadapi tekanan dari Sang Raja pada perlawanan pertama selepas Karina dijadikan korban dan dicuri purple buff pada minit awal permainan.
Alberttt terlalu kuat di perlawanan pertama dan menjadi kunci kemenangan pasukan RRQ Hoshi.
Perlawanan kedua juga menyaksikan perkara yang sama, pasukan RRQ lebih cemerlang di dalam pertarungan. Mereka mengawal peta dan menghentikan kemaraan pasukan EVOS untuk mengawal peta.
EVOS Legends hampir comeback akan tetapi RRQ Hoshi lebih berdisiplin di minit akhir permainan dan mereka menang dengan skor 2-0 tanpa balas.


Perlawanan di hari ketiga menyaksikan Sang Raja akan menentang naib juara MPL PH musim kelapan iaitu ONIC PH.
Seperti yang dijangkakan, kekuatan ONIC PH memang tidak perlu disangkal lagi. Lancelot yang dimainkan oleh Kairi memberikan tekanan kepada RRQ Hoshi pada perlawanan pertama.
Namun begitu, RRQ yang sangat berdisiplin berjaya menumbangkan kesemua ahli pasukan ONIC PH pada akhir permainan. Real World Manipulation dan Yi Sun Shin yang digunakan Alberttt meratakan pasukan Filipina itu.
Berbeza dengan perlawanan pertama, RRQ Hoshi mendominasi perlawanan kedua dengan begitu baik sekali. Lancelot yang digunakan oleh Alberttt sangat lincah menghancurkan pasukan ONIC PH.
Bruno menjadi kunci kekuatan RRQ Hoshi dengan damage yang begitu besar dikeluarkan oleh hero ini. ONIC PH mengalami kesukaran untuk menangkap Bruno di dalam pertarungan dan mereka harus akur dengan kekalahan 0-2.
Mereka akan berlawan dengan Team SMG selepas ini di peringkat suku akhir.


Perlawanan pertama di peringkat separuh akhir Kejohanan Jemputan Liga Profesional Mobile Legends (MPLI 2021) menyaksikan RRQ Hoshi bertemu dengan pasukan Blacklist International.
Blacklist International melakukan rotasi dengan lebih baik di minit awal permainan, mereka berjaya mendapatkan objektif dengan mudah. Alberttt gagal mendapatkan momentum untuk menumbangkan musuh kerana disekat oleh OhMyV33nus.
RRQ Hoshi terus diberikan tekanan oleh Hadji yang menggunakan kagura. RRQ gagal mendapatkan turtle dan buff untuk mengubah situasi mereka, Barats yang terlalu kuat di fasa late game berjaya memberikan pasukan Blacklist kemenangan yang pertama.

Berbeza dengan perlawanan kedua, pasukan RRQ Hoshi tidak gentar untuk memberi Hadji menggunakan Chou. Mereka mengejar farming kerana Yi Sun Shin dan Bruno adalah hero yang bergantung kepada item.
Pasukan Blacklist seolah-olah kehilangan momentum mereka di perlawanan pertama, mereka terus diasak oleh Baxia dan Real World Manipulation dari Pyschoo. Selain itu, kemaraan pasukan Blacklist sering disekat oleh R7 menggunakan Falling Star Moon.
Selepas Blacklist gagal untuk memenangi pertarungan beberapa kali, Yi Sun Shin dan Bruno yang sudah mempunyai core item terus menghancurkan pasukan Blacklist dengan mudah. Kemenangan kedua berpihak kepada RRQ Hoshi kali ini.

Perlawanan yang ketiga menyaksikan pasukan Blacklist International lebih cemerlang di minit awal permainan. Mereka menganggu Alberttt untuk mendapatkan farming di jungle dan menumbangkan beliau berulang kali.
RRQ Hoshi mula melakukan serangan balas di fasa mid game, mereka berjaya menumbangkan satu demi satu ahli pasukan Blacklist di dalam peta. Luminous Lord berjaya didapatkan RRQ Hoshi pada minit ke-17.
Kesilapan RRQ Hoshi yang dilakukan pada minit ke-22 di Lord Pit menyebabkan Alberttt ditumbangkan. R7, Pyschoo dan Skylar yang cuba membantu turut sekali digugurkan oleh pasukan Blacklist International. Mereka kemudian menuju ke base RRQ Hoshi untuk menghancurkan crystal.

Pasukan Blacklist International akan mara ke peringkat akhir dan akan berlawan dengan pasukan ONIC ID/Alter Ego nanti.


Perlawanan terakhir di hari ketiga Kejohanan Jemputan Liga Profesional Mobile Legends (MPLI 2021) menyaksikan pasukan BTR akan bertemu dengan SeeYouSoon.
Pasukan BTR berjaya mendapatkan momentum di perlawanan pertama dengan draft Hayabusa yang dimainkan oleh Maxx dengan begitu baik sekali.
SeeYouSoon gagal mempertahankan base mereka selepas dihujani Feathered Air Strike dari Gamora.
Situasi pasukan Kemboja ini juga sangat sukar di perlawanan kedua. Kyy menggunakan Natalia untuk menumbangkan Natan berulang kali.
Selepas mendapatkan Luminous Lord pada minit ke-15, BTR berjaya menghancurkan 2 inhibitor turret pasukan SeeYouSoon. BTR kemudian mendapatkan kemenangan selepas Maxx berjaya mendapatkan Maniac.
Hajat Rippo ingin membalas kekalahan terhadap Blacklist International akan terjawab selepas ini di peringkat suku akhir.


Kejohanan Jemputan Mobile Legends (MPLI 2021) kini hampir bermula. Setiap juara liga MPL di negara masing-masing akan berpeluang memilih pasukan yang akan bertarung di bracket mereka.
Jurulatih Team SMG iaitu Jamess memilih EVOS Legends dan RRQ Hoshi untuk permulaan captain draft mereka. Beliau mahukan El Clasico di antara dua pasukan itu untuk merancakkan lagi Kejohanan Jemputan itu.

View this post on Instagram

A post shared by ONE Esports Indonesia (@oneesportsid)

Ramai netizen dari Indonesia menjadi kacau bilau dan menantikan perlawanan yang sengit itu di mana pasukan yang tewas dari El Clasico itu akan pulang.
Manakala ONIC PH dan Omega akan bertemu di bracket itu juga. Team SMG harus bertarung dengan pasukan yang berjaya mara ke peringkat suku akhir nanti.
Adakah anda yakin dengan kemampuan Team SMG untuk memenangi MPLI kali ini?


Nampaknya hasrat salah satu pasukan Malaysia, Todak untuk menjadi juara Kejohanan Jemputan Liga Profesional Mobile Legends (MPLI) mungkin sukar berikutan mereka berada dalam kumpulan bahaya apabila dipilih oleh Blacklist International untuk bertembung dalam kumpulan sama iaitu kumpulan C.

Blacklist sebagai juara MPL Filipina musim kelapan tak lama dulu mempunyai kuasa untuk memilih empat pasukan untuk kumpulan C.
Todak, See You Soon, Bigetron Alpha dan Geek Fam ID akan berentap untuk melawan Blacklist di peringkat suku akhir kelak.
Sementara itu, Orange Esports mempunyai harapan agak cerah di mana mereka akan melawan Alter Ego dari Indonesia sebelum boleh bertemu RBG atau NXPE di peringkat seterusnya.
EVOS SG akan menanti mereka di suku akhir.
Team SMG pula memilih EVOS Legends, RRQ Hoshi, Onic PH dan Omega untuk kumpulan mereka.
Sepertinya EVOS Legends dan RRQ akan memulakan El Clasico seperti MPLI edisi sebelum ini.


Todak memulakan perlawanan pertama dengan aksi yang sangat cemerlang menentang juara MPL Kemboja iaitu pasukan SeeYouSoon.

View this post on Instagram

A post shared by MyGameOn (@mygameondotmy)

Penggunaan Hayabusa oleh Leixia sangat baik dengan skor KDA yang mantap, namun begitu pasukan Todak melakukan kesilapan pada perlawanan di Lord Pit menyebabkan kesemua ahli pasukan ditumbangkan dan pasukan Kemboja itu terus maju menghancurkan crystal.
Ciku dan Moon menjadi kunci kemenangan untuk pasukan Todak di perlawanan kedua, mereka berjaya menangkap pasukan SeeYouSoon ketika mereka melakukan pertahanan di bahagian lane atas.
Menuju ke perlawanan terakhir, Todak seakan-akan hilang arah tuju mereka selepas pasukan SeeYouSoon memberikan tekanan dengan Black Dragon Form dan juga Abyssal Arrow.
Walau bagaimanapun, kita dapat lihat Leixia berasa selesa bermain dengan pasukan Todak. Keserasian itu dapat dicapai meskipun mula dipinjamkan di saat Kejohanan Jemputan Liga Profesional Mobile Legends (MPLI 2021) ini.
Tinggal hanya Team SMG yang akan mewakili Malaysia dan mereka sedang menunggu di peringkat suku akhir.


Naib juara MPL Indonesia, Alter Ego akan sekali lagi berjumpa dengan juara musim keenam itu iaitu RRQ pada Kejohanan Jemputan Liga Profesional Mobile Legends (MPLI) selepas menewaskan Genflix Aerowolf sebentar tadi.
Alter Ego berjaya meraih 2-0 dalam perlawanan terakhir MPLI pada hari ini.

RRQ akan bermain pada minggu depan dan pasukan Malaysia, Todak juga turut bermain. Todak akan bertemu dengan Geek Fam Indonesia.
Senarai penuh pasukan bertanding di MPLI:
Malaysia: Todak dan Orange Louvre Esports.
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar: Burmese Ghouls dan Ronin Esports
Singapura: EVOS SG dan Resurgence.
Filipina: ONIC PH, Omega PH Esports, Execration, Bren Esports, Aura PH dan Blacklist International.
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Ikuti kami di Facebook, Twitter dan Instagram. Saksikan kami di YouTube.
Foto: Alter Ego Esports


Pendaftaran pemain untuk Kejohanan Jemputan Liga Profesional MLBB (MPLI) sudah pun berakhir.
Bagi pasukan Indonesia, Bigetron Alpha, mereka akan menyertakan pemain Malaysia, Muhammad Arif Abdul Halim atau Rippo untuk lineup utama pasukan tersebut.
Difahamkan, sebelum ini Rippo turut bermain di MPL Indonesia namun tidak berjuang di babak playoffs. Namun, Rippo ada beberapa kali muncul pada peringkat liga bertarung untuk skuad itu.

View this post on Instagram

A post shared by Bigetron Esports (@bigetronesports)

Rippo akan menyertai BTR Maxx, Renbo, Branz, Taka dan Dreams.
MPLI akan berlangsung pada 27 November ini mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).


Pasukan Orange Louvre Esports antara pasukan pilihan di Kejohanan Jemputan Liga Profesional Mobile Legends (MPLI) apabila berjaya meraih tempat ketiga di MPL Malaysia dan Singapura Musim Keenam baru-baru ini.
Pasukan yang mulanya dianggotai oleh empat pemain Malaysia dan dua pemain Indonesia ini pada mulanya mengalami ketidakserasian selain kesukaran komunikasi yang jauh. Tapi minggu demi minggu mereka berjaya atasi masalah ini.
Terbaru, OLE merekrut dua pemain baru, Neo dan Chibi serta bekas pemain Geek Fam Indonesia, Joker manakala Hyhy dan D’Ace pulang ke Ezzy Esports.
Muhammad Azam bin Ahmad atau Neo membuktikan sebagai pelajar bukanlah penghalang untuk ke pentas Asia Tenggara. Ikuti temubual penulis bersama anak muda kelahiran Muar, Johor ini.

Bermula dari Team Pyro, masuk XPAX Kejohanan E-Sukan Kampus (XPAXKEK)
Azam (dua dari kanan) dan Hanis (paling kanan).
Siapa sangka, bakat terpendam sebenarnya bermula daripada peringkat akar umbi, iaitu peringkat universiti. Azam yang juga pelajar jurusan Kejuruteraan Perkhidmatan Awam di Politeknik Sultan Salahuddin Abdul Aziz Shah (PSA) ini bermula dengan Team Pyro yang ditubuhkan pada 2018 lalu.
Mereka mencuba nasib dalam XPAXKEK Zon Tengah dan berjaya meloloskan diri ke Grand Final, seterusnya berjaya mendapatkan tempat ketiga.

Team Pyro juga meneruskan kejayaan pada semester kedua, turut berjaya ke Grand Final XPAXKEK Semester 2.
“Hobi saya memang suka main game dan saya tahu bidang e-sukan ini boleh dijadikan satu cabang untuk saya jana duit sampingan,” kata Azam, ringkas.
Walaupun sibuk dengan tugasan dan kehidupan sebagai pelajar namun Team Pyro tetap komited bertanding dalam e-sukan.
“Bermain game tidak mengganggu pembelajaran kami. Alhamdulilah, semuanya baik sahaja. Apa yang penting ialah pembahagian masa antara latihan dan pembelajaran.”
“Ibu bapa dan pensyarah pun menyokong kami bermain secara sihat sehinggakan mereka bantu menaja kami selepas melihat pasukan kami berjaya ke Grand Final ACE (satu kejohanan kampus lain,” kata Hanis, rakan kepada Azam.
Selepas XPAXKEK, perjalanan Azam kemudiannya terus dipermudahkan dan beliau berjaya direkrut ke Team SMG untuk beberapa ketika.
Namun, pencapaiannya yang paling membanggakan setakat ini ialah menyertai Orange Louvre Esports dan bertanding di MPLI pada 27 November ini.

Kuja Whatsapp, ajak sertai OLE

Bermula dengan satu pesanan ringkas di Whatsapp dari pemain veteran MLBB, Kuja, rezeki Azam terus bertambah apabila dilamar untuk memasuki OLE.
“Kuja hantar pesanan di Whatsapp mengatakan beliau suka gameplay saya sebagai offlaner dan memberi tawaran menyertai OLE. Ketika itu saya bersama skuad Purge Esport.
“Alhamdulillah, selepas saya bincang dengan ahli pasukan selama seminggu, saya buat keputusan untuk sertai OLE dan mereka menghormati keputusan tersebut,” kata Azam yang bersyukur dengan peluang diberikan.
Tidak sampai tiga minggu berada di gaming house, Azam terus giat berlatih untuk menghadapi MPLI.
“Kira sehari boleh hampir 9 ke 10 jam berlatih. Kami biasa scrim dengan pasukan luar. Tapi ada rehat antara latihan-latihan dijalankan,” katanya.
Biarpun baru saja berkenalan dengan Kuja dan Aim, Azam terus mengadaptasi tanpa masalah dan mereka kini sekepala.
“Kami banyak berkomunikasi menerusi Discord bersama rakan dari Indonesia, Joker dan Jiji.
“Tiada banyak masalah kerana bahasa digunakan boleh difahami kedua belah pihak,” kata Azam.

Kena pandai bahagi masa, dispilin kena jaga

Ketika ditanya nasihat ingin diberikan kepada penuntut institusi pengajian tinggi di luar sana yang ingin mengikut jejak langkahnya, Azam berkata, paling penting adalah disiplin.
“Ketika dalam permainan dan di luar permainan, disiplin adalah amat penting.
“Tanamkan satu impian dan jangan menyerah kalah, teruskan usaha sampai kita dapat apa yang kita inginkan,” kata Azam.
Azam juga ingin memberikan masa selama satu atau dua tahun untuk fokus kepada e-sukan sebelum membuat keputusan melanjutkan pengajian peringkat ijazah sarjana muda nanti.
Bagi yang ingin mengikuti perjalanan Azam dan Orange Louvre Esports di MPLI, nantikan debarannya pada 27 November nanti.
Barisan penuh ahli skuad OLE:

Ajwad Mohd Yusof (Kuja) – Kapten
Muhammad Aiman Mohd Abas (Aim)
Muhammad Azam Ahmad (Neo)
Muhammad Nazhan Mohd Nor (Chibi)
Kristian Wira Pranata (Jiji)
Devid Ginola (Joker)

Di kesempatan ini juga, penulis dari pihak MyGameOn ingin ucapkan terima kasih kepada Celcom, KITAMEN, Team Rhythm dan penaja-penaja yang sama-sama menjayakan XPAXKEK Semester 1 dan 2 serta memberi peluang kepada pasukan-pasukan universiti mencapai peringkat lebih tinggi!


Kejohanan Jemputan Liga Profesional MLBB (MPLI) akan berlangsung pada 27 November ini. Kebanyakan pasukan sudah mengunci roster mereka. Tidak ketinggalan adalah skuad terkenal Asia Tenggara, EVOS Legends.
Mereka memperkenalkan ahli baru yang sememangnya tidak asing dalam arena MLBB. Antimage daripada Onic Esports dan LJ daripada RRQ Hoshi direkrut ke skuad ini. Selain itu, Luminaire kembali selepas sekian lama berehat.
Ini menjadikan ketiga-tiga pemain ini menyertai pemain senior, Wann, REKT dan Rexxy untuk MPLI.

View this post on Instagram

A post shared by EVOS ESPORTS (@evosesports)

Sementara itu, Xorn daripada Geek Fam sebelum ini memperbaharui kontrak dengan organisasi itu untuk dipinjamkan ke pasukan luar. Bagaimanapun, harapan netizen yang ingin menyaksikan pemain bintang itu beraksi di MPLI bagi pasukan Indonesia mungkin tidak kesampaian.
Adakah Xorn bakal menyertai Orange Louvre Esports, memandangkan dua pemain mereka, Hyhy dan D’Ace sudah kembali ke Ezzy?
Foto: EVOS Legends


Selepas bertarung dalam pusingan sengit lower bracket di Kejohanan Jemputan Liga Profesional Mobile Legends: Bang Bang (MPLI) hari ini, nampaknya perjalanan pasukan Malaysia, Geek Fam kini berakhir selepas tewas di tangan pasukan Myanmar, Burmese Ghouls.
Mereka tewas dengan skor 0-2 dalam pusingan kalah mati tersebut.
Semalam, Geek Fam menang ke atas pasukan Indonesia, Genflix Aerowolf dengan skor 2-0.
MPLI mengumpulkan empat negara, Myanmar, Indonesia, Malaysia dan Singapura dengan hadiah terkumpul RM420,000.


Selepas berjaya menewaskan Bigetron Alpha (Indonesia) dan Blacklist International (Filipina), pasukan Geek Fam Indonesia berjaya menempah slot ke suku akhir menentang Todak dalam Kejohanan Jemputan Liga Profesional Mobile Legends (MPLI).

Mereka mendapatkan skor 2-0 dalam perlawanan hari ini. Geek Fam ID akan berlawan semula pada minggu depan.
Sementara itu, pasukan Malaysia, Orange Louvre Esports tidak berjaya mara ke pusingan seterusnya selepas tewas di tangan EVOS SG semalam.
Senarai penuh pasukan bertanding di MPLI:
Malaysia: Todak dan Orange Louvre Esports.
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar: Burmese Ghouls dan Ronin Esports
Singapura: EVOS SG dan Resurgence.
Filipina: ONIC PH, Omega PH Esports, Execration, Bren Esports, Aura PH dan Blacklist International.
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Ikuti kami di Facebook, Twitter dan Instagram. Saksikan kami di YouTube.
Foto: ONE Esports


Dalam Kejohanan Jemputan Liga Profesional Mobile Legends: Bang Bang (MPLI) hari ini, pasukan Malaysia, Geek Fam berjaya mara ke pusingan seterusnya selepas menewaskan skuad Indonesia, Genflix Aerowolf 2-0 di pusingan lower bracket tadi.
Kedua-dua pusingan tersebut menyaksikan kedua-dua pasukan bermain meta hyper carry (1-3-1) dan Geek Fam mempertaruhkan Dominus dengan Valir dan Xorn sebagai Popol yang membantu untuk poke serta memberi map control berkesan kepada mereka.
Pada game kedua, Aerowolf seolah sukar untuk membuat comeback kerana percaturan yang kurang memberangsangkan pada pemilihan hero ketika draft pick.
MPLI mengumpulkan pasukan terbaik MLBB dari empat negara, Indonesia, Malaysia, Singapura dan Myanmar.
Berita lanjut menyusul…


Juara Liga Profesional Mobile Legends (MPL) Malaysia dan Singapura musim keenam, Todak mengumumkan roster lengkap mereka yang terdiri daripada pemain baharu bagi menghadapi kejohanan jemputan (MPLI).
Mereka mengekalkan pemain sedia ada, Moon, Ciku, 4Meyz dan Eone. Stoo dan Xray pula digantikan dengan pemain Todak Apprentice, Vins dan Momo.
Pemain Todak untuk MPLI:

Idreen Abdul Jamal (Momo)
Muhammad Nazreen Nasir (Vins)
Muhammad Rizwan Abdullah (Eone)
Muhammad Danial Mohd Fuad (Ciku)
Zikry Shamsuddin (Moon)
Wan Usman Wan Imran (4Meyz)

Todak dijangka akan berlawan pada hari Sabtu (5 Disember ini) di MPLI. Sebagai juara MPL MYSG, mereka hanya menunggu di pusingan suku akhir dan akan bertembung dengan Geek Fam Indonesia.
MPLI mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Foto: Todak
Ikuti kami di Facebook, Twitter dan Instagram. Saksikan kami di YouTube.


Perlawanan Kejohanan Jemputan Liga Profesional Mobile Legends (MPLI) akan bermula hari ini dan ini adalah jadual bagi perlawanan-perlawanan tersebut.

Pada hari pertama pertarungan sengit antara Execration (Filipina) dan Ronin Esports bakal disaksikan. Dua pasukan Indonesia, Bigetron Alpha lawan Geek Fam juga akan disaksikan. BTR Alpha diwakili seorang pemain Malaysia iaitu Muhammad Arif Abdul Halim atau Rippo.

Hari kedua juga menarik kerana juara MPL MYSG Musim Kelima, RSG juga akan bertarung. Kedua skuad Aura iaitu Aura Fire dan Aura PH bakal bertembung dan pertarungan antara pasukan terhebat Indonesia, EVOS Legends dan Alter Ego juga bakal tercetus.
Jangan lupa saksikan wakil Malaysia, Orange Louvre lawan EVOS SG yang mana akan jadi rematch anatara mereka.

Juara Malaysia, Todak belum lagi berlawan kerana mereka menunggu di peringkat suku akhir pertama.
Senarai penuh pasukan akan bertanding di MPLI:
Malaysia: Todak dan Orange Louvre Esports.
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar: Burmese Ghouls dan Ronin Esports
Singapura: EVOS SG dan Resurgence.
Filipina: ONIC PH, Omega PH Esports, Execration, Bren Esports, Aura PH dan Blacklist International.
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Saksikan MPLI dalam Bahasa Melayu di Facebook rasmi Mobile Legends: Bang Bang.
Ikuti kami di Facebook, Twitter dan Instagram. Saksikan kami di YouTube.


Nampaknya, Orange Louvre Esports mempunyai pendatang baru yang cukup hebat dalam arena Mobile Legends.
David “Joker” Ginola yang menempa nama dalam MPL Indonesia kini sah menyertai OLE apabila dilepaskan daripada pasukan asalnya, Geek Fam ID.
Bagaimanapun, menurut laporan ONE Esports, tiada tanda harga jelas dinyatakan untuk pemindahan pemain tersebut.
Malah, Ketua Pegawai Eksekutif Louvre, Eric Herlangga sendiri mengesahkan berita itu.
“Tak dapat Xorn, Joker pun  jadi. Kami sudah membayar pemindahan Joker dan menghantar namanya sebagai ahli untuk bermain di Kejohanan Jemputan (MPLI),” kata Erick kepada ONE Esports.

View this post on Instagram

A post shared by Geek Fam Indonesia (@geekfamid)

Posisi ini  bagi menggantikan Andhika Nothingtosay. Pastinya ramai yang terkejut dengan  perpindahan ini kerana Nothingtosay mempunyai keserasian yang bagus bersama bekas ahli pasukannya. Malah, OLE juga mendapat tempat ketiga di MPL MYSG Musim Keenam lalu.
Setakat ini, hanya dua pemain Indonesia berdaftar untuk skuad OLE iaitu Jiji dan Joker.
Sementara itu, pengurus OLE, Puteri menyatakan Hyhy dan D’ace sudah pulang ke pasukan asal mereka, Ezzy Esports jadi baki dua pemain untuk MPLI masih belum diumumkan.
Sumber rujukan: ONE Esports
Foto: ONE Esports


Sebelum ini penulis laporkan yang Todak akan bertanding di Kejohanan Jemputan Mobile Legends (MPLI) dengan ketiadaan dua pemain senior, Xray dan Stoo.

Ramai yang tertanya-tanya terutamanya ke mana Xray pergi sedangkan beliau adalah pemain utama di MPL MYSG Musim Keenam lalu.
“Disebabkan slot MPLI terhad kepada enam ahli, kami memutuskan untuk merehatkan Stoo dan Xray sebagai pemain,” jawab Pengurus Todak, Mohd Syazlan Mohd Rosdi atau Ashi, ringkas.
“Mereka akan digantikan dengan Vins dan Momo dari Todak Apprentice. Kedua mereka ini adalah untuk menunjukkan mereka mampu bersaing di pentas hebat seperti MPLI.
“Inilah tujuan awal kenapa kami menubuhkan Todak Apprentice. Kami sasarkan pemain-pemain dari pasukan ini untuk diberi pendedahan dan pengalaman berentap di kejohanan peringkat tertinggi,” tambah Ashi.
Umum tahu dengan tahap kesukaran di MPLI yang jauh lebih sukar berbanding MPL MYSG, Todak realistik mahu menjadi juara dan ingin buktikan yang terbaik.
Ketika ditanya pasukan mana yang paling ingin dilawan, Todak memilih RRQ bagi menimba cukup ilmu dalam arena profesional MLBB.
Pemain Todak untuk MPLI:

Idreen Abdul Jamal (Momo)
Muhammad Nazreen Nasir (Vins)
Muhammad Rizwan Abdullah (Eone)
Muhammad Danial Mohd Fuad (Ciku)
Zikry Shamsuddin (Moon)
Wan Usman Wan Imran (4Meyz)

MPLI akan kembali pada Sabtu dan Ahad ini yang mana Todak adalah satu-satunya wakil Malaysia yang tinggal selepas Orange Louvre Esports tersingkir di tangan EVOS SG, minggu lalu.
MPLI mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Ikuti kami di Facebook, Twitter dan Instagram. Saksikan kami di YouTube.